Κ. Μητσοτάκης: Δεν πρέπει να δούμε πολιτική σπέκουλα επάνω στο άνοιγμα των σχολείων - Sportlive.gr\nΚ. Μητσοτάκης: Δεν πρέπει να δούμε πολιτική σπέκουλα επάνω στο άνοιγμα των σχολείων\nΤΕΛΕΥΤΑΙΑ ΕΝΗΜΕΡΩΣΗ: 16:34\n“Προχωράμε στο άνοιγμα των σχολείων, έχοντας διασφαλίσει στο μέτρο του εφικτού λιγότερο συγχρωτισμό… Έχουμε λάβει όλα τα απαραίτητα μέτρα, για να μπορούμε να επιτρέψουμε αυτό το άνοιγμα με κανόνες και προϋποθέσεις…”.\nΑυτό το μήνυμα έστειλε, στη διάρκεια της δευτερολογίας του στην Ολομέλεια της Βουλής, ο πρωθυπουργός, Κυριάκος Μητσοτάκης, τονίζοντας ότι θα ήταν λάθος να υπάρξει πολιτική σπέκουλα επάνω σε αυτό το μείζον για τις ελληνικές οικογένειες ζήτημα. “Είναι διαφορετικό να υπάρχει μία επιστημονική διαφωνία για το ζήτημα των σχολείων και τελείως διαφορετικό να δημιουργούμε συνειδητά και μεθοδικά ένα αίσθημα ανασφάλειας στην ελληνική κοινωνία. Κάποια μέσα που είναι κοντά στην αξιωματική αντιπολίτευση κάνουν ακριβώς αυτό. Και θα είναι λάθος να το κάνουμε”, σημείωσε ο κ. Μητσοτάκης. “Αυτή τη στιγμή οι περισσότερες χώρες επιλέγουν σταδιακά να ανοίξουν τα σχολεία τους και το κάνουν γιατί γνωρίζουν ότι δεν μπορεί να υπάρχει επαναφορά στην κανονικότητα χωρίς ανοιχτά σχολεία. Για κοινωνικούς, οικονομικούς, ψυχολογικούς λόγους δεν είναι καλό όσοι έχουν παιδιά να είναι συνέχεια στο σπίτι…Υπάρχουν σοβαροί λόγοι που συντρέχουν για να ανοίξουν τα σχολεία… Δεν πρέπει να δούμε πολιτική σπέκουλα επάνω στο θέμα αυτό. Θα ήταν λάθος να το κάνουμε και θα δημιουργήσουμε πρόσθετη ανασφάλεια στα παιδιά και στους γονείς”, ανέφερε και συμπλήρωσε ότι τα κλειστά σχολεία επιτείνουν τις κοινωνικές ανισότητες.\n“Έχουμε πάρει μία πολιτική απόφαση. Ακούω την κριτική, αλλά ήταν ομόφωνη η απόφαση της επιτροπής που εισηγήθηκε το κλείσιμο των σχολείων και το άνοιγμα των σχολείων, έτσι όπως τα ανοίγουμε. Δεν κάνουμε πράγματα από το κεφάλι μας. Ούτε κάνουμε πειράματα… Μπορούμε να παρακολουθούμε τα δεδομένα. Να βλέπουμε επτά ή 14 ημέρες μπροστά και, εάν χρειάζεται, αναπροσαρμογή εδώ είμαστε να την εξετάσουμε… Όλοι μαζί είμαστε σε αυτή τη μεγάλη περιπέτεια. Υπάρχει ένας πολύ σκοτεινός κόσμος στο διαδίκτυο που επενδύει στην εθνική αποτυχία. Μην το κάνουμε μέρος της πολιτικής αντιπαράθεσης. Ας αφήσουμε στα τάρταρα του διαδικτύου όλα αυτά τα τρολ, που έρχονται σήμερα και σπεκουλάρουν πάνω σε μία ενδεχόμενη αποτυχία…”, επεσήμανε ο πρωθυπουργός.\nΑυστηρή κριτική στον Α. Τσίπρα\nΟ κ. Μητσοτάκης άσκησε δριμύτατη κριτική στον πρόεδρο του ΣΥΡΙΖΑ για το μοτίβο της πρωτολογίας του. “Ακούγοντας την τοποθέτηση του κ. Τσίπρα σκέφτηκα ότι θα σας ταίριαζε πολύ καλά μία διαφορετική εκδοχή του “μένουμε σπίτι”. Είναι η εκδοχή του “μένουμε ίδιοι και απαράλλαχτοι”. Αυτοί είναι ο Τσίπρας και ο ΣΥΡΙΖΑ…Θα περίμενα στον τόνο σας και στον τρόπο σας μεγαλύτερη γενναιότητα και αναγνώριση αυτού που πέτυχε η χώρα στην αντιμετώπιση της υγειονομικής κρίσης…Σωστά αποδώσετε τα εύσημα στον ελληνικό λαό που συμμορφώθηκε στις υποδείξεις και επέδειξε πνεύμα αλληλεγγύης… Το “μεγάλο ευχαριστώ” ανήκει πρωτίστως στους Έλληνες πολίτες. Αλλά, όχι κ. Τσίπρα, τίποτα από αυτά, τα οποία έγιναν τους τελευταίους δύο μήνες δεν ήταν αυτονόητα”, τόνισε ο Κυριάκος Μητσοτάκης. “Φαντάζομαι και εσείς έχετε ακούσει τους ψιθύρους στην κοινωνία που έλεγαν…τι θα γινόταν αν. Δε θα το μάθουν ποτέ. Ευτυχώς λέω εγώ. Καταλαβαίνω ότι ο λόγος σας είναι καθρέφτης της πολιτικής σας αμηχανίας, αλλά λίγη παραπάνω αναγνώριση αυτής της μεγάλης προσπάθειας, η οποία έγινε από το κράτος συνολικά νομίζω ότι θα ταίριαζε πιο πολύ με αυτό το οποίο σήμερα αισθάνονται οι Έλληνες πολίτες…”, συμπλήρωσε.\nΚρατάμε εφεδρείες για την επόμενη ημέρα\nΟ πρωθυπουργός εγκάλεσε την Κουμουνδούρου και τον αρχηγό της αξιωματικής αντιπολίτευσης και για το πρόγραμμα “Μένουμε όρθιοι” που παρουσίασαν.\n“Το σχέδιό σας έρχεται και λέει εμείς θέλουμε να δώσουμε, να ξοδέψουμε 14,3 δισεκατομμύρια και να δώσουμε στις επιχειρήσεις δώδεκα δισεκατομμύρια…Τα χρήματα που θα λείπουν από τον Κρατικό προϋπολογισμό ως αποτέλεσμα της κρίσης, που μπορεί να είναι οκτώ με δέκα δισεκατομμύρια, τα υπολογίσατε; Αποκλείω ο κ. Τσακαλώτος να το έχει προσυπογράψει, γιατί το πραγματικό κόστος της παρέμβασης σας δεν είναι 14 δισεκατομμύρια. Είναι 25 δισεκατομμύρια. Κι αν το πραγματικό κόστος είναι τόσο μεγάλο, τότε γνωρίζετε πολύ καλά ότι δεν επαρκούν τα ταμειακά διαθέσιμα, για να μπορέσετε να το υποστηρίξετε, Άρα ή θα πρέπει να δανειστείτε επιθετικά με κάποιο τρόπο από τις αγορές με επιτόκιο το οποίο δεν γνωρίζω ή θα πρέπει να σπάσετε τα δεσμευμένα χρήματα, τα οποία εσείς βάλατε στην άκρη για την εξυπηρέτηση του χρέους. Εάν θέλετε να κάνετε αυτό παρακαλώ να βγείτε και να το πείτε”, ανέφερε ο κ. Μητσοτάκης και διεμήνυσε ότι η κυβέρνηση θεωρεί απαραίτητο να κρατάει εφεδρείες για την επόμενη ημέρα…\n“Έχουμε υποχρέωση να ενισχύουμε τα ταμειακά διαθέσιμα και να προετοιμαζόμαστε για τη μεγάλη αντεπίθεση που πρέπει να κάνουμε το δεύτερο εξάμηνο του 2010. Και φυσικά το 2021, έτσι ώστε το συντομότερο δυνατό να μπορέσουμε να αντιστρέψουμε τις αρνητικές επιπτώσεις αυτής της πρωτοφανούς κρίσης…”, επεσήμανε.\nΕμείς πήραμε πίσω τα voucher\nΟ πρωθυπουργός τόνισε ότι η κυβέρνηση δίνει τεκμηριωμένες απαντήσεις και αναγνωρίζει τα λάθη της, όποτε αυτά γίνονται.\n“Εμείς πήραμε πίσω το πρόγραμμα γιατί πράγματι δεν προσέφερε ποιοτική τηλεκατάρτιση στους ελεύθερους επαγγελματίες…Αυτός είναι ο λόγος που πήραμε πίσω το πρόγραμμα. Δεν ήταν ποτέ ένα υποκατάστατο εισοδήματος. Ήταν εισόδημα και ταυτόχρονα δυνατότητα να αποκτήσουν οι ελεύθεροι επαγγελματίες νέες δεξιότητες. Το πήραμε πίσω και εν πάση περιπτώσει την αγορά των ΚΕΚ δεν τη δημιουργήσαμε εμείς. Τη βρήκαμε. Αυτή είναι και εσείς δίνατε λεφτά σε αυτά τα ΚΕΚ. Κατά συνέπεια εάν υπάρχει υποψία σκανδάλου αυτή βαρύνει περισσότερο εσάς, παρά εμάς. Εμείς δεν τα δώσαμε τα λεφτά. Εσείς τα δώσατε”, σημείωσε και έκανε λόγο για μία “προβληματική αγορά” που πρέπει να διορθωθεί.\n“Η πολιτική μας στηρίζεται στη λογική της απόκτησης νέων δεξιοτήτων σε μεγάλο βαθμό μέσα από την εκπαίδευση από απόσταση. Άρα, έχουμε μία υποχρέωση να εξετάσουμε διαρθρωτικά πώς δουλεύει αυτή η αγορά και να μην δίνεται η εντύπωση που δίνεται. Έχουμε μία ευκαιρία να το διορθώσουμε. Να μη δίνεται η εντύπωση ότι η κατάρτιση είναι απλά ένας μηχανισμός, με τον οποίον μοιράζουμε ευρωπαϊκά χρήματα. Επιδόματα, ουσιαστικά, χωρίς να υπάρχει κάποια ουσιαστική προστιθέμενη αξία…”, είπε ο κ. Μητσοτάκης.\nΠαράλληλα, μεταξύ άλλων, ο πρωθυπουργός επεσήμανε στη δευτερολογία του:\n-Η στρατηγική μας για τα τεστ υποδείχθηκε από την επιτροπή επιστημόνων και μέχρι στιγμής είναι μία στρατηγική που επί της αρχής αποδείχθηκε σωστή…Ο αριθμός των τεστ πρέπει προφανώς να αυξηθεί…Θα προμηθευτούμε τεστ και αυτό θα γίνει και με ιδιωτική δωρεά και δεν θα επιβαρυνθεί ο κρατικός προϋπολογισμός…\n-Με τις μάσκες, ακολουθήσαμε απόλυτα τις υποδείξεις της Υγειονομικής επιτροπής. Όσο ήμασταν κλεισμένοι στα σπίτια, οι μάσκες δεν ήταν απαραίτητες και τώρα κρίνονται απαραίτητες μόνο ως συμπληρωματικό μέτρο…Ακούω τις συζητήσεις με προσοχή εάν πρέπει να πάμε σε διατίμηση. Είναι ένα εύλογο ερώτημα αυτό. Αλλά, θέλω να σας πω ότι αντίστοιχη συζήτηση είχαμε όταν είχαν εντοπιστεί οι πρώτες ελλείψεις τα αντισηπτικά. Επιλέξαμε να μην πάμε σε μία λογική διατίμησης, αλλά να κάνουμε αυστηρές συστάσεις για τον όγκο των αντισηπτικών που μπορούν να πωλούνται. Τελικά, η ίδια η αγορά έλυσε το πρόβλημα…Πιστεύω ότι το ίδιο θα γίνει και με τις μάσκες… Εάν δούμε, μαζί με τον υπουργό, ότι υπάρχουν φαινόμενα στρέβλωσης στην αγορά ή φαινόμενα αισχροκέρδειας, εδώ είμαστε να επαναξιολογήσουμε τη στάση μας.\n-Μου έκανε εντύπωση η χρήση της λέξης ολοκληρωτισμός…Όταν χρησιμοποιείται η λέξη ολοκληρωτισμός στη βιβλιογραφία της πολιτικής επιστήμης αυτή αναφέρεται σε πολύ συγκεκριμένα καθεστώτα Να είμαστε προσεκτικοί όταν χρησιμοποιούμε τέτοιες λέξεις…\n-Η κοινωνία απαιτεί να βρίσκουμε ένα κοινό τοπίο συνεννόησης. Εάν επανέλθουμε σε ένα λόγο που εκπέμπει μία αντίληψη ότι περίπου θα σας περιμένουμε στη γωνία στην πρώτη αστοχία, να σας πληροφορήσουμε δεν υπηρετείται έτσι αυτό το νέο κλίμα που θέλουμε να χτίσουμε…Όποιος επιλέξει να ακολουθήσει ένα τέτοιο λόγο απλά θα είναι εκτός εποχής…\nΣτα Κουφονήσια με λάντζα ο...\nO Αλέξης Τσίπρας συνεχίζει την περιοδεία του στη Νάξο και τις Μικρές...\nΚορονοϊός: Σύσκεψη υπό τον Κυριάκο...\nΤην καθιερωμένη σύσκεψη με το επιτελείο του για την εξέταση της κατάστασης...\nΣτ. Πέτσας: Ο πανικός του...\nΤΕΛΕΥΤΑΙΑ ΕΝΗΜΕΡΩΣΗ 16:22 Άμεση και άκρως καυστική είναι η απάντηση του κυβερνητικού εκπροσώπου,...\nΤην… έσπασε στον Ολυμπιακό και στην ΑΕΚ...\nΜ’ έναν σμπάρο, πολλά… τρυγόνια ο ΠΑΟΚ! Ο ανώτερος «δικέφαλος του Βορρά» επικράτησε 1-0 του Ολυμπιακού στο Φάληρο με γκολ του Μιχάι στο 90’, αποκομίζοντας...\nΠρωταθλητής ο Παναθηναϊκός μετά από 14 χρόνια,...\nΠρόκειται για τον 19ο τίτλο του Παναθηναϊκού στα εθνικά και πανελλήνια πρωταθλήματα βόλεϊ ανδρών. Ο Παναθηναϊκός που το 2017 έδινε αγώνα επιβίωσης για να...\nΑνανέωσε για ένα ακόμα χρόνο με τη...


Ασφαλής περιήγηση στο Διαδίκτυο σε δημόσια WiFi στις διακοπές | PolisPress\nΟι ψηφιακοί εγκληματίες στήνουν τις παγίδες στους χρήστες που αναζητούν ένα δωρεάν WiFi hotspot για να συνδεθούν στις διακοπές τουςΤο πρώτο μεγάλο βήμα για μια ασφαλή σύνδεση στο Διαδίκτθο είναι η επιλογή του κατάλληλου δωρεάν WiFi. Η σύνδεση πρέπει να γίνει χειροκίνητα και όχι αυτόματα, καθώς ένα πολύ συχνό κόλπο των ψηφιακών εγκληματιών είναι η δημιουργία μιας σύνδεσης δικτύου παρόμοιας με ένα ασφαλές δίκτυο. “Όταν ταξιδεύετε πρέπει να απενεργοποιείτε την επιλογή αυτόματης σύνδεσης σε γνωστά δίκτυα. Αν συνδεθείτε αυτόματα, γίνεστε στόχος των hackers που μπορεί, για παράδειγμα, να έχουν δημιουργήσει ένα δίκτυο παρόμοιο με αυτό του αεροδρομίου που βρίσκεστε χρησιμοποιώντας τα ίδια στοιχεία σύνδεσης. Στη χειρότερη περίπτωση, η συσκευή σας θα συνδεθεί αυτόματα στο λάθος δίκτυο χωρίς καν να το καταλάβετε” συμβουλεύει τους χρήστες η Devolo.


Φρικτό έγκλημα στις ΗΠΑ: Εγγονός μαχαίρωσε μέχρι θανάτου τους παππούδες του – energinews.gr\nΦρίκη στο Σικάγο, όπου ένας 21χρονος δολοφόνησε τους παππούδες του που τον φιλοξενούσαν.\nΟΡόμελ Τάϊσον μαχαίρωσε θανάσιμα τον 68χρονο Γκάμπριελ Τάισον και τη σύζυγό του Καρμέλα 65 ετών, στο σπίτι τους στο Σικάγο τη Δευτέρα. Η αστυνομία ανέφερε πως το σκηνικό του εγκλήματος ήταν από τα πιο φρικιαστικά που είχαν δει. Ο Τάισον είχε βρει στέγη στο σπίτι των παππούδων του μετά την απελευθέρωσή του από τη φυλακή τον Ιούνιο, όπου κρατείτο για διαρρήξεις. Σύμφωνα με τα ίχνη του αίματος που βρήκαν οι αστυνομικοί ο επικεφαλής Τέρι Γουάιτ είπε ότι ο Γκάμπριελ, συνταξιούχος οδηγός λεωφορείων, προσπάθησε να υπερασπιστεί τη ζωή του, ενώ ο δολοφόνος του τον έσφαζε, σύμφωνα με τη Metro.\nΜία γειτόνισσα δήλωσε ότι έμεινε άναυδη από την άγρια δολοφονία του ζεύγους λέγοντας στο CBS Chicago ότι ενημερώθηκε για το φονικό όταν ένας από τους άλλους εγγονούς του ζεύγους ήρθε στο σπίτι και τη ρώτησε αν είχε άλλο κλειδί για το σπίτι των παππούδων του. Αυτός ο εγγονός κάλεσε την αστυνομία που εντόπισε τον Γκάμπριελ νεκρό σε λίμνη αίματος έξω από το σπίτι του ενώ η Καρμέλα βρέθηκε μαχαιρωμένη θανάσιμα μέσα στο σπίτι, με τον Ρόμελ να κάθεται ήρεμος στην κρεβατοκάμαρά του περιτριγυρισμένος από κουζινομάχαιρα. Η αστυνομία δεν έχει αναφέρει ακόμη το κίνητρο της διπλής δολοφονίας ενώ ο 21χρονος κρατείται και αναμένεται να εμφανιστεί ενώπιον δικαστή.\nPrevious post:Σαφές μήνυμα Μητσοτάκη προς Ερντογάν: Σταματούν οι προκλήσεις, ξεκινούν οι συζητήσεις\nNext post:Τελικός Κυπέλλου: Οριστικά με τα περυσινά ρόστερ ΑΕΚ και Ολυμπιακός


Συγκέντρωση ειδών πρώτης ανάγκης για τους πρόσφυγες από το ΠΑΜΕ Κοζάνης | KOZANILIFE.GR\nΤο πρόγραμμα εορτασμού της 103ης Επετείου Απελευθέρωσης της Αιανής\nΔιαβούλευση του Σχεδίου Συμμετοχής της Περιφέρειας Δυτικής Μακεδονίας σε πολιτιστικές – καλλιτεχνικές εκδηλώσεις\nΣυγκέντρωση ειδών πρώτης ανάγκης για τους πρόσφυγες από το ΠΑΜΕ Κοζάνης\nΧιλιάδες πρόσφυγες, θύματα των ιμπεριαλιστικών επεμβάσεων σε Συρία, Ιράκ, Αφγανιστάν κ.ά., με κίνδυνο της ζωής τους συνεχίζουν να καταφθάνουν στα νησιά του Αιγαίου. Τα καραβάνια των ξεριζωμένων μετρούν εκατοντάδες θύματα. Οι εικόνες με τα νεκρά παιδιά, τους ναυαγούς, την άγρια καταστολή που δέχονται στα σύνορα των ευρωπαϊκών χωρών συγκλονίζουν.\nΕκατοντάδες ασυνόδευτα παιδιά και έφηβοι, χιλιάδες γυναίκες, άλλες έγκυες, άλλες με τα μωρά στην αγκαλιά, άλλες που γεννάνε μέσα στα δουλεμπορικά σαπιοκάραβα αναζητώντας ένα καλύτερο αύριο γι’ αυτές και τα παιδιά τους.\nΟι ανύπαρκτες στοιχειώδεις υποδομές στα σημεία εισόδου και εξόδου τους από τη χώρα (νησιά του Αιγαίου, Ειδομένη κ.α.) κάνουν ανυπόφορες τις συνθήκες παραμονής τους. Βρίσκονται απροστάτευτοι, για ώρες στον ήλιο, στα μπουρίνια, κοιμούνται στους δρόμους εξαντλημένοι, αφού έχουν διανύσει δεκάδες χιλιόμετρα.\nΗ υποκρισία της ΕΕ και των κυβερνήσεων, ανάμεσα σ’ αυτές και της Ελλάδας, περισσεύει. Εκατοντάδες χιλιάδες άνθρωποι σπρώχνονται στο δρόμο της προσφυγιάς και της μετανάστευσης από τη Μέση Ανατολή, την Ασία και την Αφρική εξαιτίας της βάρβαρης πολιτικής του ΝΑΤΟ, των ΗΠΑ και της ΕΕ. Αυτοί ευθύνονται για τις ιμπεριαλιστικές επεμβάσεις στη Συρία, το Ιράκ, το Αφγανιστάν, τη Λιβύη, το Μάλι, για την εκμετάλλευση και την καταλήστευση των πλουτοπαραγωγικών πηγών της Αφρικής και της Μέσης Ανατολής. Δικό τους δημιούργημα οι «τζιχαντιστές», που ΕΕ και ΗΠΑ εκπαίδευσαν, χρηματοδότησαν κι εξόπλισαν αρχικά, προκαλώντας τεράστια προσφυγικά και μεταναστευτικά κύματα.\nΕίναι αναγκαίο, ειδικά τώρα που επιδεινώνονται οι καιρικές συνθήκες, η κυβέρνηση να αξιοποιήσει υπάρχουσες υποδομές, να εξασφαλιστεί ο αναγκαίος εξοπλισμός και προσωπικό για την απρόσκοπτη λειτουργία τους, όπως επίσης και όλα τα μέσα για την ιατροφαρμακευτική πρόνοια των προσφύγων. Χρειάζονται άμεσα μέτρα για τη διευκόλυνση μετακίνησης των ανθρώπων αυτών στα σύνορα. Να απαιτηθεί έκτακτη χρηματοδότηση γι’ αυτό από ΟΗΕ και ΕΕ.\nΤη στιγμή που συνεχίζεται το «μπαλάκι» των ευθυνών μεταξύ των κρατών της ΕΕ, είναι συγκινητική η αλληλεγγύη που δείχνουν οι λαϊκές οικογένειες, που προσφέρουν από το υστέρημά τους ό,τι μπορούν για τις άμεσες ανάγκες επιβίωσης των προσφύγων.\nΚαλούμε όλους εσάς που ανησυχείτε για το μέλλον των παιδιών σας, να εκφράσετε έμπρακτα και πολύμορφα την αλληλεγγύη σας στους πρόσφυγες, απομονώνοντας το ρατσιστικό δηλητήριο που καλλιεργείται, τα φαινόμενα εκμετάλλευσης σε βάρος των ξεριζωμένων.\nΑξιοπρεπή διαμονή και διαβίωση των προσφύγων και για όσο διάστημα χρειαστεί, μέχρι την αναχώρησή τους για τους τόπους προορισμού τους, με ιατρική παρακολούθηση, διατροφή, νομική βοήθεια, διερμηνείς και ό,τι άλλο απαιτείται. Ειδική μέριμνα για ασυνόδευτους ανήλικους, εγκύους, μητέρες και παιδιά.\nΝα δημιουργηθούν άμεσα κέντρα υποδοχής και φιλοξενίας, με όλα τα απαραίτητα είδη για την ατομική υγιεινή και για την καθαριότητα των χώρων, ένδυση και υπόδηση για όσους τα χρειάζονται. Να προσληφθεί άμεσα προσωπικό για τις ανάγκες των υπηρεσιών πρώτης υποδοχής και ασύλου, με γρήγορες, αξιόπιστες και δίκαιες διαδικασίες.\nΝα καταργηθούν οι Κανονισμοί Δουβλίνο 2 και 3 και Σένγκεν. Να χορηγούνται άμεσα ταξιδιωτικά έγγραφα σε όλους τους πρόσφυγες και μετανάστες που έχουν προορισμό άλλα κράτη – μέλη της ΕΕ.\nΌχι σε νέες επεμβάσεις σε τρίτες χώρες με πρόσχημα δήθεν το χτύπημα των διακινητών. Όχι στα νέα μέτρα της ΕΕ για καταστολή στα σύνορα που μόνο περιπλέκουν και οξύνουν το πρόβλημα, παρά οδηγούν στην επίλυσή του. Καμία εμπλοκή της Ελλάδας στους ιμπεριαλιστικούς σχεδιασμούς των ΗΠΑ, του ΝΑΤΟ και της ΕΕ.\nΚαλούμε το λαό της Κοζάνης, τα σωματεία, τους συλλόγους γονέων και τα σχολεία, τους πολιτιστικούς – αθλητικούς συλλόγους της πόλης μας, να συμβάλουν στην προσπάθεια της Γραμματείας του ΠΑΜΕ. Να εκφράσουν έμπρακτα την αλληλεγγύη τους και να συνεισφέρουν στη συλλογή ειδών πρώτης ανάγκης.\nΑπό την Τρίτη 13 Οκτώβρη μέχρι και το Σάββατο 24 Οκτώβρη, στο Εργατικό Κέντρο Κοζάνης, από τις 07.00μ.μ έως τις 09.00μ.μ, θα συγκεντρώνονται είδη πρώτης ανάγκης όπως: τρόφιμα (γάλα μακράς διάρκειας, βρεφικές κρέμες, νερό, φρυγανιές, παξιμάδια, χυμοί, κρουασάν και μπισκότα), βρεφικές πάνες, μωρομάντηλα, σερβιέτες, χαρτιά υγείας και κουζίνας καθώς και παιδικά – βρεφικά ρούχα, παιδικά παπούτσια, παιχνίδια, κουβέρτες, σεντόνια κ.λπ. Ταυτόχρονα μέλη των σωματείων που συσπειρώνονται στο ΠΑΜΕ θα προχωρήσουν σε συλλογή ειδών στους χώρους δουλειάς.


ΘΕΜΑΤΑ ΕΞΕΤΑΣΕΩΝ ΠΙΣΤΟΠΟΙΗΣΗΣ ΑΡΧΙΚΗΣ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΕΙΔΙΚΟΤΗΤΑΣ Ι.Ε.Κ. " ΝΟΣΗΛΕΥΤΙΚΗΣ ΤΡΑΥΜΑΤΟΛΟΓΙΑΣ" - PDF\nDownload "ΘΕΜΑΤΑ ΕΞΕΤΑΣΕΩΝ ΠΙΣΤΟΠΟΙΗΣΗΣ ΑΡΧΙΚΗΣ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΕΙΔΙΚΟΤΗΤΑΣ Ι.Ε.Κ. " ΝΟΣΗΛΕΥΤΙΚΗΣ ΤΡΑΥΜΑΤΟΛΟΓΙΑΣ""\n2 ΠΕΡΙΕΧΟΜΕΝΑ 1. Εξετάσεις Πιστοποίησης Αρχικής Επαγγελματικής Κατάρτισης Αποφοίτων Ι.Ε.Κ Διάρκεια του Πρακτικού Μέρους των εξετάσεων Θεωρητικό Μέρος: Θέματα Εξετάσεων Πιστοποίησης Αρχικής Επαγγελματικής Κατάρτισης Ειδικότητας Ι.Ε.Κ....5 ΟΜΑΔΑ Α: ΦΡΟΝΤΙΔΑ ΚΑΙ ΜΕΤΑΦΟΡΑ ΤΡΑΥΜΑΤΙΑ...5 ΟΜΑΔΑ Β: ΑΞΙΟΛΟΓΗΣΗ ΖΩΤΙΚΩΝ ΣΗΜΕΙΩΝ...5 ΟΜΑΔΑ Γ: ΕΚΤΕΛΕΣΗ ΚΑΡΔΙΟΑΝΑΠΝΕΥΣΤΙΚΗΣ ΑΝΑΖΩΟΓΟΝΗΣΗΣ...6 ΟΜΑΔΑ Δ: SHOCK...7 ΟΜΑΔΑ Ε: ΛΙΠΟΘΥΜΙΑ...7 ΟΜΑΔΑ ΣΤ: ΜΗΧΑΝΙΚΕΣ ΚΑΚΩΣΕΙΣ ΚΑΚΩΣΕΙΣ ΟΣΤΩΝ (ΚΑΤΑΓΜΑΤΑ)...7 ΟΜΑΔΑ Ζ: ΚΑΚΩΣΕΙΣ ΜΑΛΑΚΩΝ ΜΟΡΙΩΝ...8 ΟΜΑΔΑ Η: ΔΙΑΣΤΡΕΜΜΑΤΑ...9 ΟΜΑΔΑ Θ: ΕΞΑΡΘΡΗΜΑΤΑ...9 ΟΜΑΔΑ Ι: ΑΙΜΟΡΡΑΓΙΕΣ...9 ΟΜΑΔΑ ΙΑ: ΑΝΤΙΜΕΤΩΠΙΣΗ ΕΠΕΙΓΟΥΣΩΝ ΚΑΤΑΣΤΑΣΕΩΝ ΑΠΟ ΠΕΡΙΒΑΛΛΟΝΤΟΛΟΓΙΚΑ ΑΙΤΙΑ ΙΑ.1. ΘΕΡΜΟΠΛΗΞΙΑ ΙΑ.2. ΗΛΕΚΤΡΟΠΛΗΞΙΑ ΙΑ.3. ΠΝΙΓΜΟΣ ΙΑ.4. ΔΗΓΜΑΤΑ ΕΝΤΟΜΩΝ ΕΡΠΕΤΩΝ ΚΑΙ ΖΩΩΝ ΙΑ.5. ΔΗΛΗΤΗΡΙΑΣΕΙΣ ΙΑ.6. ΦΑΡΜΑΚΑ ΙΑ.7. ΕΓΚΑΥΜΑΤΑ Σελίδα 2 από 21\n3 4. Πρακτικό Μέρος: Κατάλογος Στοχοθεσίας Πρακτικών Ικανοτήτων και Δεξιοτήτων (Στοχοθεσία Εξεταστέας Ύλης Πρακτικού Μέρους) Σελίδα 3 από 21\n4 1. Εξετάσεις Πιστοποίησης Αρχικής Επαγγελματικής Κατάρτισης Αποφοίτων Ι.Ε.Κ. Οι εξετάσεις Πιστοποίησης Αρχικής Επαγγελματικής Κατάρτισης αποφοίτων Ινστιτούτων Επαγγελματικής Κατάρτισης (Ι.Ε.Κ.) της ειδικότητας «Νοσηλευτικής Τραυματολογίας» διεξάγονται σύμφωνα με τα οριζόμενα στις διατάξεις της αριθμ. 2944/2014 Κοινής Υπουργικής Απόφασης Οικονομικών και Παιδείας και Θρησκευμάτων (Φ.Ε.Κ. Β 1098/2014), η οποία εκδόθηκε βάσει της διάταξης της παρ. 5, του άρθρου 25, του Ν. 4186/2013 (Φ.Ε.Κ. Α 193/2013), όπως τροποποιήθηκε με τη διάταξη της παρ. 1, του άρθρου 11, του Ν. 4229/ 2014 (Φ.Ε.Κ. Α 8/2014) και ισχύει. 2. Διάρκεια του Πρακτικού Μέρους των εξετάσεων Η διάρκεια εξέτασης του Πρακτικού Μέρους των εξετάσεων Πιστοποίησης Αρχικής Επαγγελματικής Κατάρτισης αποφοίτων Ινστιτούτων Επαγγελματικής Κατάρτισης (Ι.Ε.Κ.) της ειδικότητας «Νοσηλευτικής Τραυματολογίας» καθορίζεται σε τρεις (3) ώρες. Σελίδα 4 από 21\n5 3. Θεωρητικό Μέρος: Θέματα Εξετάσεων Πιστοποίησης Αρχικής Επαγγελματικής Κατάρτισης Ειδικότητας Ι.Ε.Κ. ΟΜΑΔΑ Α: ΦΡΟΝΤΙΔΑ ΚΑΙ ΜΕΤΑΦΟΡΑ ΤΡΑΥΜΑΤΙΑ 1. Πως θα φορτώσετε και πώς θα εκφορτώσετε τραυματία σε ασθενοφόρα. 2. Nα αναφέρετε τα είδη των φορείων ονομαστικά. 3. Να αναφέρετε τους τρόπους μεταφοράς του τραυματία. 4. Προετοιμασία φορείου και τοποθέτηση του τραυματία σε αυτό. ΟΜΑΔΑ Β: ΑΞΙΟΛΟΓΗΣΗ ΖΩΤΙΚΩΝ ΣΗΜΕΙΩΝ 1. Ποια είναι τα ζωτικά σημεία. 2. Ποια είναι η φυσιολογική θερμοκρασία του σώματος; 3. Τι ονομάζουμε υπερπηρεξία του σώματος; 4. Τι ονομάζουμε υποθερμία; 5. Σε τι μετράται η θερμοκρασία του σώματος; 6. Πότε λέμε ότι έχουμε πυρετικά δέκατα; 7. Τρόποι θερμομέτρησης. 8. Αντενδείξεις θερμομέτρησης από τη μασχάλη. 9. Τι ονομάζουμε υπέρταση; 10. Τι ονομάζουμε υπόταση; 11. Ποια είναι τα στάδια της αναπνοής; 12. Ποιος είναι ο αριθμός των αναπνοών σε ενήλικα; 13. Ποιοι είναι οι παράγοντες που προκαλούν απώλεια θερμότητας από το σώμα; 14. Τι πρέπει να έχουμε υπόψη κατά τη μέτρηση της θερμοκρασίας από τη στοματική κοιλότητα; 15. Πότε ενδείκνυται η θερμομέτρηση από το στόμα; 16. Να αναφέρετε αιτίες που προκαλούν αύξηση της θερμοκρασίας του οργανισμού. 17. Αντενδείξεις θερμομέτρησης από το στόμα. 18. Ενδείξεις θερμομέτρησης από το απευθυσμένο. 19. Αντενδείξεις θερμομέτρησης από το απευθυσμένο. 20. Κατά τη μέτρηση της θερμοκρασίας από το στόμα έχουμε υψηλότερη ή χαμηλότερη ένδειξη σε σύγκριση με τη μέτρηση της θερμοκρασίας της μασχάλης και πόσο; 21. Ποιος είναι ο καταλληλότερος τρόπος θερμομέτρησης των βρεφών και γιατί; 22. Ποιες είναι οι κυριότερες αρτηρίες που μπορούμε να πάρουμε το σφυγμό; 23. Περιγράψτε την τεχνική μέτρησης του σφυγμού. Σελίδα 5 από 21\n6 24. Τι ονομάζουμε αρτηριακή πίεση; 25. Σε τι διακρίνεται και σε τι μετράται η αρτηριακή πίεση; 26. Μέθοδοι χορήγησης οξυγόνου. 27. Να αναφέρετε τους σκοπούς της τραχειοβρογχικής αναρρόφησης. 28. Να αναφέρετε τον ορισμό του Αρτηριακού σφυγμού. 29. Ποιους παράγοντες γνωρίζετε που επηρεάζουν τη συχνότητα των αναπνοών; 30. Να αναφέρετε το σκοπό και τις ενδείξεις χορήγησης οξυγόνου. 31. Βασικές αρχές οξυγονοθεραπείας. 32. Πότε ενδείκνυται η τραχειοτομία; 33. Επιπλοκές κατά την επέμβαση τραχειοτομίας. ΟΜΑΔΑ Γ: ΕΚΤΕΛΕΣΗ ΚΑΡΔΙΟΑΝΑΠΝΕΥΣΤΙΚΗΣ ΑΝΑΖΩΟΓΟΝΗΣΗΣ 1. Τι χορηγούμε με τον απινιδωτή; 2. Κατά την εκτέλεση απινίδωσης πρέπει να γίνεται ηλεκτρική απομόνωση του αρρώστου: α) από αυτόν που κάνει απινίδωση; β) από τους παρευρισκόμενους;. γ) από αυτόν που κάνει απινίδωση και από τους παρευρισκόμενους; Επιλέξτε τη σωστή απάντηση. 3. Τι είναι ο ηλεκτροκαρδιογράφος; 4. Τι είναι το ηλεκτροκαρδιογράφημα ; 5. Τι είναι καρδιακή ανακοπή; 6. Τι είναι η καρδιοαναπνευστική αναζωογόνηση; 7. Να αναφέρετε ονομαστικά 3( τρία ) αίτια που μπορεί να προκαλέσουν καρδιακή ανακοπή. 8. Τι είναι ο απινιδωτής; 9. Ποια είναι η κυριότερη εφαρμογή του απινιδωτή; 10. Τι είναι θρομβοφλεβίτιδα; 11. Τι είναι καρδιακή ανεπάρκεια; 12. Πως διαπιστώνεται η καρδιακή ανακοπή; 13. Τι ονομάζουμε έμφραγμα του μυοκαρδίου; 14. Πώς εκδηλώνεται το έμφραγμα του μυοκαρδίου; 15. Ποιες είναι οι επιπλοκές του εμφράγματος του μυοκαρδίου; 16. Τι είναι Στηθάγχη ; 17. Ποια είναι τα συμπτώματα της στηθάγχης; 18. Να αναφέρετε ονομαστικά αλυσίδα ενεργειών που έχουν σαν σκοπό τη διατήρηση όλων των ζωτικών λειτουργιών του Τραυματία. Σελίδα 6 από 21\n7 ΟΜΑΔΑ Δ: SHOCK 1. Δώστε τον ορισμό του shock (καταπληξία). 2. Να αναφέρετε ονομαστικά τα είδη του shock (καταπληξία). 3. Περιγράψτε την κλινική εικόνα του shock (καταπληξία). 4. Σε τι οφείλεται το ολιγαιμικό shock (καταπληξία); 5. Σε τι οφείλεται το αναφυλακτικό shock (καταπληξία); 6. Σε τι οφείλεται το καρδιογενές shock (καταπληξία); 7. Σε τι οφείλεται το νευρογενές shock (καταπληξία); 8. Σε τι οφείλεται το σηπτικό shock (καταπληξία); 9. Σε τι οφείλεται το τοξικό shock (καταπληξία); ΟΜΑΔΑ Ε: ΛΙΠΟΘΥΜΙΑ 1. Τι είναι λιποθυμία; 2. Ποια είναι τα συμπτώματα και τα σημεία της λιποθυμίας; 3. Να αναφέρετε τους τρόπους αντιμετώπισης της λιποθυμίας. ΟΜΑΔΑ ΣΤ: ΜΗΧΑΝΙΚΕΣ ΚΑΚΩΣΕΙΣ ΚΑΚΩΣΕΙΣ ΟΣΤΩΝ (ΚΑΤΑΓΜΑΤΑ) 1. Ορισμός κατάγματος. 2. Τι ονομάζουμε διπολικά κατάγματα; 3. Τι ονομάζεται πόρωση κατάγματος; 4. Αναφέρετε τους κανόνες εφαρμογής γύψου. 5. Αναφέρετε την ταξινόμηση των επιδέσμων, σύμφωνα με το σχήμα τους και την κατασκευή τους. 6. Είδη επιδέσεων και λειτουργίες που επιτελούν. 7. Τι είναι «επίθεμα» και ποιος ο σκοπός του; 8. Ποια είναι η χρήση του ορθοπεδικού νάρθηκα; 9. Άμεσα και έμμεσα κατάγματα. 10. Ποια κατάγματα ονομάζονται «δίκην χλωρού ξύλου»; 11. Τι ονομάζουμε ενσφηνωμένα κατάγματα; 12. Ποια κατάγματα λέγονται αποσπαστικά; 13. Τι ονομάζουμε συντριπτικά κατάγματα; 14. Τι ονομάζουμε συμπιεστικά κατάγματα; 15. Τι ονομάζουμε παθολογικά κατάγματα; Σελίδα 7 από 21\n8 16. Περιγράψτε την κλινική εικόνα του κατάγματος. 17. Ποιες διαταραχές προκαλεί η πόρωση; 18. Τι ονομάζουμε «ημιπληγία» και πού οφείλεται; 19. Κλινική εικόνα ασθενούς με κρανιοεγκεφαλική κάκωση. 20. Να αναφέρετε τους τύπους καταγμάτων. 21. Να αναφέρετε τον ορισμό του ανοικτού ή επιπλεγμένου κατάγματος. 22. Σταθερά και ασταθή κατάγματα. Πώς αντιμετωπίζονται; 23. Τι καλείται «επιφυσιόλυση» και τι «επιφυσιολίσθηση»; 24. Τι γνωρίζετε για την ψευδάρθρωση ενός κατάγματος; 25. Τι ονομάζεται καθυστερημένη πόρωση κατάγματος; 26. Υπερτροφική και ατροφική ψευδάρθρωση. 27. Τι ονομάζουμε τετραπληγία και πού οφείλεται; 28. Τι ονομάζουμε παραπληγία και πού οφείλεται; 29. Τι ονομάζουμε Πνευμοθώρακα; 30. Τι ονομάζουμε Αιμοθώρακα; ΟΜΑΔΑ Ζ: ΚΑΚΩΣΕΙΣ ΜΑΛΑΚΩΝ ΜΟΡΙΩΝ 1. Τι καλείται θλάση ιστών; 2. Τι είναι τραύμα; 3. Κλινικά σημεία φλεγμονής. 4. Προφύλαξη από τέτανο. 5. Τι είναι αντισηψία και τι απολύμανση; 6. Τι είναι αποστείρωση και τι ασηψία; 7. Πού εφαρμόζεται η ασηψία; 8. Διάκριση τραυμάτων ανάλογα με το αίτιο που τα προκάλεσε. 9. Τύποι επούλωσης τραυμάτων (ονομαστικά) 10. Πώς γίνεται η αντιμετώπιση ενός τραύματος; 11. Τι είναι φλεγμονή; 12. Σε τι διακρίνονται οι φλεγμονές (ονομαστικά); 13. Τι γνωρίζετε για το απόστημα; 14. Τι είναι μόλυνση; 15. Τι είναι λοίμωξη; 16. Τι είναι αεριογόνος γάγγραινα και πού οφείλεται; 17. Τι είναι μώλωπας; 18. Τι είναι εκχύμωση; Σελίδα 8 από 21\n9 19. Τι είναι αιμάτωμα; 20. Τι είναι πετέχεια; ΟΜΑΔΑ Η: ΔΙΑΣΤΡΕΜΜΑΤΑ 1. Περιγράψτε την κλινική εικόνα του διαστρέμματος. 2. Αντιμετώπιση διαστρεμμάτων. 3. Πώς γίνεται η εργαστηριακή διάγνωση του διαστρέμματος; 4. Τι καλείται διάστρεμμα; 5. Βαθμοί διαστρεμμάτων. ΟΜΑΔΑ Θ: ΕΞΑΡΘΡΗΜΑΤΑ 1. Ορισμός εξαρθρήματος. 2. Ορισμός υπεξαρθρήματος. 3. Τι είναι συγγενές εξάρθημα ισχίου; 4. Ποιο εξάρθρημα ονομάζεται «καθ έξιν». 5. Κλινική εικόνα εξαρθρήματος. 6. Πώς αντιμετωπίζονται τα τραυματικά εξαρθρήματα; ΟΜΑΔΑ Ι: ΑΙΜΟΡΡΑΓΙΕΣ 1. Να αναφέρετε τρεις ενδείξεις μετάγγισης αίματος. 2. Να αναφέρετε ονομαστικά τις τοπικές ενέργειες επίσχεσης μιας αιμορραγίας. 3. Άτομο ομάδας Α+ (άλφα θετικό) έχει ανάγκη μετάγγισης αίματος. Να αναφέρετε από ποιες ομάδες μπορεί να πάρει αίμα. 4. Τι είναι ο παράγοντας Rhesus; 5. Ποια ομάδα αίματος ονομάζεται «παγκόσμιος δέκτης» και γιατί; 6. Ποια ομάδα αίματος ονομάζεται «παγκόσμιος δότης» και γιατί; 7. Από ποια ηλικία μπορεί κάποιος να γίνει αιμοδότης; 8. Σε πόσο διάστημα μπορεί κάποιος να δίνει αίμα; 9. Άτομα που κάνουν χρήση φαρμάκων και γενικά τοξικών ουσιών θα μπορούσαν να δώσουν αίμα; 10. Ποια είναι η διαφορά αιματέμεσης και αιμόπτυσης; 11. Ποια είναι η διαφορά επίσταξης και ρινορραγίας; 12. Ποιες εξετάσεις προηγούνται της μετάγγισης αίματος; Σελίδα 9 από 21\n10 13. Σε βαριές αιμορραγίες,ποια ομάδα αίματος μπορούμε να χορηγήσουμε σχεδόν ακίνδυνα; 14. Στο αίμα που δίνει κάποιο άτομο,ποιες εργαστηριακές εξετάσεις γίνονται απαραίτητα,προκειμένου το αίμα αυτό να χρησιμοποιηθεί για μετάγγιση άλλου ατόμου; 15. Περιγράψτε πώς τρέχει το αίμα σε αρτηριακή αιμορραγία. 16. Τι ονομάζουμε αιμορραγία;να αναφέρετε με λίγα λόγια τα είδη της αιμορραγίας. 17. Να αναφέρετε ονομαστικά τους βασικούς τρόπους αντιμετώπισης μιας αιμορραγίας. 18. Να αναφέρετε ονομαστικά τύπους αιμορραγιών που γνωρίζετε. 19. Να αναφέρετε ονομαστικά τις ανεπιθύμητες ενέργειες από μετάγγιση αίματος. 20. Να αναφέρετε τις ομάδες αίματος και τι αντιγόνο έχει καθεμία. 21. Να αναφέρετε από ποια συστατικά αποτελείται το αίμα. 22. Άτομα με Rh( - ) μπορούν να πάρουν μόνο Rh(- ) αίμα.εξηγήστε γιατί ; 23. Να αναφέρετε περιπτώσεις που δεν μπορεί κάποιος να γίνει αιμοδότης. 24. Μια γυναίκα εγκυμονούσα θα μπορούσε να δώσει αίμα. Εξηγήστε γιατί. 25. Τι είναι γαστρορραγία και πώς εκδηλώνεται; 26. Η ίσχαιμη περίδεση εφαρμόζεται σε αιμορραγίες ; 27. Πόσο διάστημα διατηρείται ο ασκός αίματος στα ειδικά ψυγεία της αιμοδοσίας; 28. Να αναφέρετε ονομαστικά τις γενικές ενέργειες επίσχεσης μιας αιμορραγίας. 29. Να αναφέρετε τη διαφορά της αρτηριακής, της φλεβικής και της τριχοειδικής αιμορραγίας. 30. Να αναφέρετε σε ποια αιμορραγία η ίσχαιμη περίδεση εφαρμόζεται περιφερειακά και σε ποιες κεντρικά. ΟΜΑΔΑ ΙΑ: ΑΝΤΙΜΕΤΩΠΙΣΗ ΕΠΕΙΓΟΥΣΩΝ ΚΑΤΑΣΤΑΣΕΩΝ ΑΠΟ ΠΕΡΙΒΑΛΛΟΝΤΟΛΟΓΙΚΑ ΑΙΤΙΑ ΙΑ.1. ΘΕΡΜΟΠΛΗΞΙΑ 1. Τι ονομάζουμε θερμοπληξία; 2. Να αναφέρετε αιτίες που προκαλούν θερμοπληξία. 3. Να αναφέρετε τους τρόπους αντιμετώπισης πάσχοντος από θερμοπληξία. 4. Ποια είναι τα συμπτώματα και σημεία της θερμοπληξίας; ΙΑ.2. ΗΛΕΚΤΡΟΠΛΗΞΙΑ 1. Τι είναι ηλεκτροπληξία; 2. Ποια είναι τα συμπτώματα και τα σημεία της ηλεκτροπληξίας; 3. Να αναφέρετε τρόπους αντιμετώπισης πάσχοντος από ηλεκτροπληξία. Σελίδα 10 από 21\n11 ΙΑ.3. ΠΝΙΓΜΟΣ 1. Τι είναι πνιγμός; 2. Ποια είναι τα συνηθέστερα αίτια πνιγμού στη χώρα μας; 3. Να αναφέρετε τις Α Βοήθειες που πρέπει να προσφέρονται στον πάσχοντα από πνιγμό. 4. Ποια είναι τα συμπτώματα και σημεία του πάσχοντος από πνιγμό; ΙΑ.4. ΔΗΓΜΑΤΑ ΕΝΤΟΜΩΝ ΕΡΠΕΤΩΝ ΚΑΙ ΖΩΩΝ 1. Τι είναι τα «δήγματα»; 2. Να αναφέρετε σε ποιες περιπτώσεις χρησιμοποιούμε αντιτετανικό ορό. 3. Σε ποια περίπτωση γενικά κάνουμε χρήση αντιλυσσικού εμβολίου; 4. Πώς αντιμετωπίζετε τραύματα από δαγκώματα ζώου; 5. Περιγράψτε τις Α βοήθειες που θα δώσετε σε κάποιον που τον δάγκωσε φίδι. 6. Περιγράψτε τα συμπτώματα από δάγκωμα ζώου. 7. Πότε χρησιμοποιούμε αντιοφικό ορό; 8. Περιγράψτε τα συμπτώματα από δάγκωμα φιδιού. 9. Περιγράψτε την αντιμετώπιση πάσχοντα από δάγκωμα φιδιού. 10. Να αναφέρετε τα συμπτώματα από τσίμπημα εντόμων. ΙΑ.5. ΔΗΛΗΤΗΡΙΑΣΕΙΣ 1. Να αναφέρετε τρόπους εισόδου του δηλητηρίου στον οργανισμό. 2. Να αναφέρετε την κλινική εικόνα δηλητηρίασης από οινόπνευμα. 3. Τι είναι το δηλητήριο και τι το αντίδοτο; 4. Σε ποιες δηλητηριάσεις ενδείκνυται η εκκένωση του στομάχου με έμετο; 5. Πώς ενεργούν τα δηλητήρια; 6. Ποια είναι η κλινική εικόνα δηλητηρίασης από σαλμονέλα; 7. Ποια είναι η κλινική εικόνα από φαρμακευτική δηλητηρίαση (ναρκωτικά - κατασταλτικά φάρμακα); 8. Ποια είναι η κλινική εικόνα δηλητηρίασης από υπέρτερη δόση ασπιρίνης; ΙΑ.6. ΦΑΡΜΑΚΑ 1. Τι είναι φάρμακο; 2. Αναφέρετε λόγους χορήγησης φαρμάκων. Σελίδα 11 από 21\n12 3. Αναφέρετε γενικές αρχές κατά τη φύλαξη των φαρμάκων. 4. Όταν χορηγείται κάποιο φάρμακο, τι ελέγχεται στο φιαλίδιο με το ανάλογο φάρμακο; 5. Ποια φάρμακα πρέπει να διατηρούνται σε ψυχρό περιβάλλον ή στο ψυγείο; 6. Αναφέρετε μορφές παρεντερικής χορήγησης φαρμάκων. 7. Αναφέρετε τις ανατομικές θέσεις ενδομυϊκής ένεσης και τι πλεονεκτήματα έχουν αντίστοιχα. 8. Αν κατά την εκτέλεση ενδομυϊκής ένεσης διαπιστώσετε την παρουσία αίματος στη σύριγγα, τι σημαίνει και τι πρέπει να κάνετε; 9. Τι είναι ενδοδερμική ένεση; 10. Αναφέρετε ανατομικές θέσεις ενδοδερμικής ένεσης. 11. Τι είναι υποδόρια ένεση; 12. Αναφέρετε τα πλεονεκτήματα της ενδοφλέβιας έγχυσης. 13. Αναφέρετε μορφές φαρμάκων. 14. Αναφέρετε γενικές αρχές κατά τη χορήγηση φαρμάκων. 15. Αναφέρετε οδούς χορήγησης φαρμάκων. 16. Πότε δεν πρέπει να χορηγηθεί φάρμακο σε άρρωστο από το στόμα; 17. Ποιος είναι ο σκοπός της ενδοδερμικής ένεσης; 18. Αναφέρετε ανατομικές θέσεις υποδόριας ένεσης. ΙΑ.7. ΕΓΚΑΥΜΑΤΑ 1. Αναφέρετε τις επείγουσες ενέργειες που πρέπει να προσφέρετε στον εγκαυματία. 2. Τι ονομάζουμε έγκαυμα. 3. Από τι εξαρτάται η σοβαρότητα ενός εγκαύματος; 4. Περιγράψτε εγκαύματα 3 ου βαθμού. 5. Αναφέρετε τρόπους αντιμετώπισης των εγκαυμάτων. 6. Σε τι διακρίνονται τα εγκαύματα, ανάλογα με την αιτία που τα προκαλεί; 7. Αναφέρετε τις επιπλοκές των εγκαυμάτων ονομαστικά. 8. Αναφέρετε ονομαστικά την ταξινόμηση των εγκαυμάτων, ανάλογα με το βαθμό βλάβης των ιστών. Σελίδα 12 από 21\n13 4. Πρακτικό Μέρος: Κατάλογος Στοχοθεσίας Πρακτικών Ικανοτήτων και Δεξιοτήτων (Στοχοθεσία Εξεταστέας Ύλης Πρακτικού Μέρους) Για την πιστοποίηση της επαγγελματικής ικανότητας, κατά το Πρακτικό Μέρος, οι υποψήφιοι της ειδικότητας Νοσηλευτικής Τραυματολογίας, εξετάζονται σε γενικά θέματα επαγγελματικών γνώσεων και ικανοτήτων και επίσης σε ειδικές επαγγελματικές γνώσεις και ικανότητες, που περιλαμβάνονται αποκλειστικά στη στοχοθεσία του πρακτικού μέρους της ειδικότητας Λήψη ζωτικών σημείων: Γενικές αρχές θερμομέτρησης Υλικό νοσηλείας Ενημέρωση προετοιμασία αρρώστου για λήψη θερμοκρασίας σώματος Λήψη θερμοκρασίας σώματος( μασχάλη, στόμα, ορθό ) και καταγραφή της θερμοκρασίας σε διάγραμμα Αξιολόγηση θερμοκρασίας Λήψη σφυγμού και καταγραφή σε διάγραμμα Μέτρηση αναπνοών και καταγραφή σε διάγραμμα Προετοιμασία αρρώστου για λήψη αρτηριακής πιέσεως Μέτρηση αρτηριακής πιέσεως και καταγραφή σε διάγραμμα Αξιολόγηση αρτηριακής πιέσεως 4.2 Χορήγηση φαρμάκων Λόγοι χορήγησης φαρμάκου Μορφές φαρμάκων Γενικές αρχές κατά την χορήγηση φαρμάκων Γενικές αρχές κατά την φύλαξη των φαρμάκων Προετοιμασία υλικού για παρεντερική χορήγηση φαρμάκων και υγρών. - Σελίδα 13 από 21\n14 Αναρρόφηση φαρμάκου από φύσιγγα Διάλυση και αναρρόφηση φαρμάκου σε μορφή σκόνης Εκτέλεση ενέσεως ενδομυϊκά Ανατομικές θέσεις ενδομυϊκής ενέσεως Αντενδείξεις χορήγησης φαρμάκου ενδομυϊκά Εκτέλεση ενέσεως ενδοδερμικά Εκτέλεση ενέσεως υποδόρια Προετοιμασία υλικού και αρρώστου για ενδοφλέβια έγχυση ορών Ετοιμασία και χορήγηση ορού Ρύθμιση ροής υγρών Αλλαγή ορού και συσκευής Μέθοδοι ακινητοποίησης βελόνας και σύστοιχου άκρου Εμπλουτισμός ορού με φάρμακα Αφαίρεση ενδοφλέβιας έγχυσης Μετάγγιση αίματος Προετοιμασία υλικού για μετάγγιση αίματος Διαδικασία χορήγησης αίματος Αντιδράσεις μετάγγισης αίματος Αντιμετώπιση αντιδράσεων Ρινογαστρική διασωλήνωση Προετοιμασία υλικού και ασθενούς για ρινογαστρική διασωλήνωση Εφαρμογή ρινογαστρικού σωλήνα (levin) Γαστρική αναρρόφηση Προετοιμασία υλικού και ασθενούς για πλύση στομάχου Σελίδα 14 από 21\n15 Εφαρμογή ρινογαστρικού σωλήνα για πλύση στομάχου Αναρρόφηση από ρινογαστρικό καθετήρα(levin) Αφαίρεση ρινογαστρικού καθετήρα Αποστείρωση- απολύμανση Βασικές αρχές ασηψίας - αντισηψίας Χρήση αποστειρωμένου δοχείου - κουτιού Χρήση αποστειρωμένης λαβίδας (πολυπάγρας ) Χρήση αποστειρωμένου διαλύματος Ετοιμασία χειρουργικού υλικού για αποστείρωση Ετοιμασία αποστειρωμένου πεδίου Χρήση αποστειρωμένου χειρουργικού υλικού Πλύσιμο χεριών Τρόπους χρήσεως αποστειρωμένης μπλούζας - γάντια- μάσκας 4.6. Προεγχειρητική ετοιμασία πεδίου Προετοιμασία υλικού για την προεγχειρητική ετοιμασία του εγχειρητικού Θέσεις του αρρώστου στο χειρουργικό τραπέζι Προετοιμασία εγχειρητικού πεδίου Αλλαγές χειρουργικού τραύματος Αντιμετώπιση σηπτικής εγχείρησης Μεταφορά τραυματία Προετοιμασία υλικού και ασθενούς για υποκλυσμό Εκτέλεση υποκλυσμού Χρήση οξυγόνου Να γνωρίζει τα ασφαλιστικά μέτρα κατά την οξυγονοθεραπεία Μέθοδοι χορήγησης οξυγόνου Ετοιμασία υλικού για χορήγηση οξυγόνου Σελίδα 15 από 21\n16 Χορήγηση οξυγόνου Ο2( Μάσκα απλή - μάσκα venturi- AMBU- τέντα - θερμοκοιτίδα) 4.8. Τραχειοτομία Ετοιμασία υλικού ( απαραίτητο) για την εκτέλεση της τραχειοστομίας Βοήθεια του ιατρού κατά την εκτέλεση της τραχειοστομίας Ετοιμασία υλικού για αλλαγή μεταλλικού και φροντίδα στομίου Εκτέλεση της αλλαγής του τραχειοσωλήνα Φροντίδα μεταλλικού τραχειοσωλήνα Αναρρόφηση τραχειοστομίας 4.9. Παρακεντήσεις Τις Βασικές αρχές παρακεντήσεων Τον σκοπό της παρακεντήσεως Τη θέση του αρρώστου ανάλογα με την παρακέντηση Ετοιμασία υλικού ( απαραίτητο) ανάλογα με το είδος της παρακέντησης Παρακολούθηση του αρρώστου κατά την εκτέλεση της παρακέντησης Παρακολούθηση του αρρώστου μετά την παρακέντηση Βασικές αρχές παρακέντησης θώρακος και κοιλίας Βοήθεια του ιατρού κατά την εκτέλεση της παρακέντησης Τακτοποίηση ασθενούς και υλικού μετά την παρακέντηση Κατακλίσεις Αίτια δημιουργίας κατακλίσεων Θέσεις δημιουργίας κατακλίσεων Φροντίδα για πρόληψη κατακλίσεων Περιποίηση κατακλίσεων Ετοιμασία υλικού για την περιποίηση των κατακλίσεων. Σελίδα 16 από 21\n17 4.11. Καθετηριασμός ουροδόχου κύστες Τι είναι καθετηριασμός ουροδόχου κύστες Ενδείξεις καθετηριασμού ουροδόχου κύστες Βασικές αρχές καθετηριασμού ουροδόχου κύστες Ετοιμασία ασθενούς και υλικού για καθετηριασμό ουροδόχου κύστες Εκτέλεση καθετηριασμού ουροδόχου κύστες Αλλαγή καθετήρα Αντιμετώπιση των καταγμάτων και των εξαρθρημάτων Να γνωρίζει τα είδη των επιδέσμων Να γνωρίζει τις γενικές αρχές στη χρήση των επιδέσμων Να εφαρμόζει επίδεσμο: α) κεφαλής - επίδεση ματιού - επίδεση αυτιών - επίδεση κεφαλής και της κάτω σιαγόνας. - επίδεση κάτω σιαγόνας β) λαιμού και ώμου - σταυροειδή επίδεση πρόσθιας επιφάνειας λαιμού - σταυροειδή επίδεση αυχένα - επίδεση ώμου - επίδεση κλείδας. γ) κορμού - επίδεση κορμού - επίδεση μαστού δ) άνω άκρου - επίδεση βραχίονα Σελίδα 17 από 21\n18 - επίδεση αγκώνα - επίδεση πήχη - επίδεση του αντίχειρα - επίδεση δακτύλων. -επίδεση δακτύλων και καρπού -επίδεση ολόκληρου του άνω άκρου. ε) κάτω άκρου - επίδεση βουβωνικής περιοχής. - επίδεση μηρού - επίδεση γόνατος - επίδεση κνήμης ποδοκνημικής άρθρωσης - επίδεση ποδιού και ποδοκνημικής - επίδεση ολόκληρου του κάτω άκρου. - επίδεση ακρωτηριασμένου μέλους Να μπορεί να χρησιμοποιεί α) Τριγωνικό επίδεσμο β) Σωληνωτό ελαστικό επίδεσμο γ) Δικτυωτό ελαστικό σωληνωτό επίδεσμο Να μπορεί να εφαρμόσει αιμοστατική επίδεση Να γνωρίζει τους κανόνες εφαρμογής γύψου Ν α γνωρίζει τη σχετική προετοιμασία για την εφαρμογή του γύψου Να αφαιρεί γύψο Να βοηθάει στην ανάταξη κατάγματος Να βοηθάει σε έλξεις δερματικές - σκελετικές- κρανιακή έλξη Χρήση νάρθηκα και κηδεμόνα. Σελίδα 18 από 21\n19 4.13 Μεταφορά τραυματία Να πραγματοποιεί μεταφορά του τραυματία με: - φορείο - με καρότσι - με τα χέρια - με το ασθενοφόρο - με κοινό αυτοκίνητο Την τοποθέτηση του τραυματία στο φορείο Την προετοιμασία των φορείων Την φόρτωση του τραυματία στο ασθενοφόρο Την εκφόρτωση του τραυματία από το ασθενοφόρο Παροχή ΑΆ Βοηθειών Να είναι ικανός να παρέχει ΑΆβοήθειες σε : Τραυματία Ασθενή με κάταγμα Ασθενή με εγκεφαλική αιμορραγία Ασθενή με ρινορραγία Ασθενή με Εντερορραγία Ασθενή με γαστρορραγία Ασθενή με Αιματέμεση Ασθενή με μητρορραγία Ασθενή με εγκεφαλική κάκωση Ασθενή με ηλίαση Ασθενή με αναπνευστική ανεπάρκεια Πνιγμονή Ασθενή με υπερτασική κρίση. Σελίδα 19 από 21\n20 4.15. Αναισθησία Δήγματα ζώων., εντόμων ερπετών Ασθενή με δηλητηριάσεις Ασθενή με εγκαύματα Ασθενή με ηλεκτροπληξία Πρόωρο τοκετό Ασθενή με καρδιακή ανακοπή Ασθενή με έμφραγμα μυοκαρδίου Ασθενή με ισχαιμική κρίση Ασθενή με πνευμονικό οίδημα Ασθενή με αλλεργικό Σοκ Ασθενή με περισφιγμένη κήλη Ασθενή με κολικό νεφρού Ασθενή με μελαγχολία, μανία επιθετικότητα κ.λ.π Να είναι ικανός να κάνει τεχνητή αναπνοή Να είναι ικανός να κάνει καρδιοαναπνευστική αναζωογόνωση Προετοιμασία του αρρώστου για αναισθησία προ και εντός του χειρουργείου Ετοιμασία του αρρώστου ανάλογα με το είδος της αναισθησίας Ετοιμασία του υλικού για χορήγηση αναισθησίας Παρακολούθηση του αρρώστου κατά την διάρκεια της αναισθησίας Παρακολούθηση του αρρώστου μετά την αναισθησία (ανάνηψη) Ετοιμασία υλικού (set) για Ενδοτραχειακή διασωλήνωση Βοήθεια κατά την διάρκεια της διασωλήνωσης Να γνωρίζει τα όργανα αναισθησίας και την χρήση αυτών Να κάνει χρήση του καρδιογράφου Να κάνει χρήση του Monitor Σελίδα 20 από 21\n21 Να είναι ικανός να κάνει τεχνική καρδιοαναπνευστική αναζωογόνηση Νεκρός Ετοιμασία νεκρού στο νοσοκομείο Φροντίδα νεκρού στο τόπο του ατυχήματος Σελίδα 21 από 21


ΜΥΣΤΗΡΙΑ ΟΜΑΔΑ: Πολύ καλός Αντ. Πανούτσος για τον δικό τους τρόπο ζωής\nΠολύ καλός Αντ. Πανούτσος για τον δικό τους τρόπο ζωής\nΟ δικός τους τρόπος ζωής\nΤο 1978 ο Βρετανός στρατηγός σερ Τζον Χάκετ έγραψε το βιβλίο «Ο Γ’ Παγκόσμιος Πόλεμος, Αύγουστος 1985». Ανήκει στην κατηγορία των βιβλίων «What If», αυτών δηλαδή που λαμβάνουν υπόψη μια παράμετρο και μετά προχωράνε στη μελέτη της.\nΟ Χάκετ ξεκίνησε με την υπόθεση ότι κάπου στα μέσα της δεκαετίας του ’80 το σοβιετικό πολίτμπιρο αντιλαμβάνεται ότι η οικονομία καταρρέει και ο σοβιετικός στρατός δεν θα μπορέσει για πολύ ακόμα να διατηρήσει την υπεροχή του στην Ευρώπη. Εξετάζει την προοπτική ενός πυρηνικού πολέμου την οποία και απορρίπτει, αφού οι ζημιές που θα προκληθούν θα κάνουν ανώφελη τη νίκη. Επειτα εξετάζει το ίδιο σενάριο, αλλά με χημικά αντί για πυρηνικά όπλα. Και ένα τρίτο σενάριο στο οποίο θα χρησιμοποιηθούν συμβατικά όπλα και πυρηνικά στην περίπτωση ενδεχόμενης ήττας. Επιλέγει το τελευταίο και ο Γ’ Παγκόσμιος Πόλεμος ξεκινάει όταν μια αμερικανική μεραρχία επεμβαίνει στη Γιουγκοσλαβία μετά τον θάνατο του Τίτο και γίνεται σοβιετική εισβολή ώστε η χώρα να μείνει εκτός νατοϊκής επιρροής.\nΤο βιβλίο είχε γίνει best seller, αλλά δεν έσκισε ακριβώς στις προβλέψεις για το μέλλον. Οχι μόνο επειδή η Σοβιετική Ενωση δεν επενέβη δυναμικά στον διαμελισμό της Γιουγκοσλαβίας, αλλά και γιατί στις εκτιμήσεις του για τον ρόλο της Μέσης Ανατολής ο σερ Τζον Χάκετ εκτίμησε ως οχυρό της αμερικανικής πολιτικής στην περιφέρεια το Ιράν του σάχη. Εναν χρόνο μετά την έκδοση του βιβλίου, ένας άγνωστος έως τότε στο μεγάλο κοινό ισλαμιστής ιερέας, ο Αγιατολάχ Χομεϊνί, επέστρεφε στην Τεχεράνη από την εξορία του στο Παρίσι για να κηρύξει μια επανάσταση, που είχε ξεκινήσει από την Αριστερά πριν από δύο χρόνια και εγκαθίδρυε την Ισλαμική Δημοκρατία του Ιράν. Ο σερ Τζον Χάκετ είχε την παρηγοριά ότι εκτός από τον ίδιο καμία υπηρεσία του δυτικού ή ανατολικού μπλοκ δεν είχε προβλέψει μια τέτοια εξέλιξη. Εκτός από την κυβερνητική διαφθορά και τον πληθωρισμό, ένας από τους λόγους της επανάστασης ήταν το σχέδιο του Σάχη για τον εκσυχρονισμό του Ιράν. Οι δυτικές δημοκρατίες πίστευαν ότι οι Ιρανοί ήταν ευτυχείς για την κατάργηση της σαρία, του διαχωρισμού των δύο φύλων και την απαγόρευση του τσαντόρ, μέτρα που είχαν ληφθεί από τον πατέρα του Σάχη τη δεκαετία του ’30. Ο ιρανικός όμως λαός και ιδιαίτερα οι αγρότες και ο αστικός πληθυσμός χαμηλής μόρφωσης ένιωθαν ότι τους επιβαλλόταν ένας τρόπος ζωής που δεν τον ήθελαν και τους έκανε να νιώθουν πολίτες δεύτερης κατηγορίας. Το αποτέλεσμα, οι γυναίκες που θεωρητικά θα έπρεπε να στηρίζουν τις αλλαγές να διαδηλώνουν φορώντας τσαντόρ. Το Brexit και η εκλογή του Τραμπ έχουν το κοινό χαρακτηριστικό της λαϊκής αντίδρασης απέναντι σε μια πνευματική ηγεσία και τον επηρεαζόμενο από αυτήν Τύπο, που θέλει να τους πει πώς και ποιον πρέπει να ψηφίζουν, πώς πρέπει να μιλάνε και να σκέφτονται. Από το να μοιάσουν στο πρότυπο που τους επιβάλλουν, προτίμησαν να ψηφίσουν συντηρητικά και να μείνουν στον τρόπο ζωής που η κουλτούρα απέρριπτε, αλλά γι’ αυτούς είναι δικός τους.\nΠοιος ήταν ο πρώτος πρόεδρος των Ηνωμένων Πολιτειών;\nΑ) Ο Αβραάμ Λίνκολν;\nΒ) Ο Τόμας Μπόστον;\nΓ) Ο Τζορτζ Ουάσινγκτον;\nλύση: Το Γ\nΤον Τραμπ έστειλαν στην προεδρία λευκοί άνδρες, μέσης ή βασικής εκπαίδευσης, που πιστεύουν ότι η Αμερική μπορεί να επιστρέψει σε ένα πιο ευτυχισμένο παρελθόν. The blue collar workers, the southern white trash, the disenfranchised working stiffs, για να το γράψω στα αμερικάνικα. Αυτοί που θέλουν τα αμερικάνικα αυτοκίνητα να φτιάχνονται στο Ντιτρόιτ, το κάρβουνο να βγαίνει στην Πενσιλβάνια και το πετρέλαιο να αντλείται από το Τέξας.\nΕίναι ο κόσμος που έβλεπε το μοντέλο του σωστού Αμερικανού που παρουσιαζόταν από τα Μέσα της Ανατολικής Ακτής και το βούλωνε επειδή «για να το λένε αυτοί, έτσι είναι». Οι Αρτσι Μπάνκερ της νέας χιλιετίας, που μαθαίνανε τις politically correct λέξεις σαν μαθήματα ξένης γλώσσας. «The great unwashed», όπως είχε γράψει για την εργατική τάξη ο βικτοριανός νοβελίστας Εντουαρντ Μπούλβερ Λίτον.\nΟ Ντόναλντ Τραμπ εκλέχθηκε λέγοντας ότι εκπροσωπεί τους ξεχασμένους άνδρες και γυναίκες της Αμερικής που δουλεύουν σκληρά αλλά δεν έχουν φωνή. «Είμαι η φωνή σας», υποσχέθηκε. Η πολιτική σιχαίνεται τα κενά. Ο Τραμπ εκεί όπου οι άλλοι δεν το έβλεπαν εντόπισε το κενό και έγινε ο 45ος πρόεδρος των Ηνωμένων Πολιτειών.\nΑναρτήθηκε από ΜΥΣΤΗΡΙΑ ΟΜΑΔΑ στις 11/19/2016 02:00:00 μ.μ.


Χωρίς νικητή ολοκληρώθηκε το εναρκτήριο ματς της 3ης αγωνιστικής στη Football League.\nΑντίπαλες δύο νεοφώτιστες ομάδες στη Λακωνία και συγκεκριμένα ο Αστέρας Βλαχιώτη με τον ΑΣ Ρόδου, ένα ματς που έγινε κάτω από εξαιρετικές καιρικές συνθήκες αλλά δεν είχε τέρματα.\nΩστόσο, η ομάδα της Σπάρτης ήταν καλύτερη, πέτυχε γκολ το οποίο όμως ακυρώθηκε ως επιθετικό φάουλ, ενώ αγωνίστηκε και με παίκτη παραπάνω στα τελευταία λεπτά, λόγω αποβολής του Μπαξεβάνου για τους φιλοξενούμενους.\nΗ πρώτη καλή στιγμή στο ματς σημειώθηκε στο 6ο λεπτό, όταν ο Δελαπόρτας έπιασε το σουτ από το ύψος της μεγάλης περιοχής και ο Φαρμάκης έπεσε σωστά στη γωνία του.\nΈνα λεπτό αργότερα, ο Μακρής έκανε τη σέντρα από δεξιά, ο Μαρτσάκης έπιασε την κεφαλιά και ο γκολκίπερ του Αστέρα απέκρουσε εντυπωσιακά σε κόρνερ.\nΟ πορτιέρο των γηπεδούχων χρειάστηκε και στο 31′ όταν ο Σερέντιουκ κινήθηκε ωραία από τα δεξιά, μπήκε στη μεγάλη περιοχή και σούταρε με εξωτερικό φάλτσο.\nΣτο 58′ ο Πρίκας έκανε ωραία ατομική προσπάθεια, μετά από κλέψιμο της μπάλας, αλλά ο Πίτκας έβαλε το χέρι και απομάκρυνε τον κίνδυνο.\nΣτο επόμενο λεπτό ο Αστέρας εκτέλεσε κόρνερ από δεξιά, ο Νικολάου έστειλε με κεφαλιά τη μπάλα στα δίχτυα του Πίτκα αλλά ο ρέφερι ακύρωσε το γκολ για επιθετικό φάουλ.\nΣτο 82′ η επόμενη φάση στο ματς, ο Σκεντεράι, άλλαξε ωραία τη μπάλα με τον Μπρακαμόντε, σούταρε με το αριστερό αλλά η μπάλα κατέληξε άουτ.\nΣτο επόμενο λεπτό, οι γηπεδούχοι έφυγαν στην αντεπίθεση με τον Πρίκα, ο Μπαξεβάνος δεν απομάκρυνε και για να μη βγει ο αντίπαλος του σε θέση τετ-α-τετ ανέτρεψε και στη συνέχεια αποβλήθηκε από τον ρέφερι της αναμέτρησης.\nΣτο 90+2′ ο Κουρτέσης έχασε πολύ καλή ευκαιρία να δώσει τη νίκη στην ομάδα του, όταν σούταρε δυνατά λίγο έξω από την περιοχή, η μπάλα ένα μέτρο δίπλα από το αριστερό δοκάρι του Πίτκα.\nΑστέρας Βλαχιώτη (Γιώργος Βαζάκας) : Φαρμάκης, Ευαγγελιδάκης (46′ Κουρτέσης), Κορνέζος, Μάγκας, Πρίκας, Νικολάου, Μπρακαμπόντε (87′ Παλιάτσιος), Παπουλής (46′ Σκεντεράι), Βερνάρδος (70′ Πατσαρούχας), Καλλέργης (78′ Ασημάκης), Μάρτσεφ.\nΑΣ Ρόδου (Κώστας Βελιτζέλος) : Πίτκας, Νικολόπουλος (76′ Πεχλιβανόπουλος), Καψάλης, Χίσι (76′ Ριτάκο), Καραγιώργης, Μπαξεβάνος, Σερέντιουκ (57′ Αρναρέλλης), Μαρτσάκης (57′ Βουργουντζής), Δελαπόρτας, Τσίπρας, Μακρής (61′ Γιόνδης).\nΟ Δημήτρης Καμπουράκης είπε για τον κόσμο : «Είσαι κουρασμένος από τα μέτρα και δεν αντέχεις, μπες στη ΜΕΘ να ξεκουραστείς» (vid)\nΣτο αποψινό «Focus» ο Νίκος Γκουλής!


Σχόλια 29/8/13 - ΕΜΠΡΟΣ\nΑρχική ΣΧΟΛΙΑ ΕΠΙΚΑΙΡΟΤΗΤΑΣ Σχόλια 29/8/13\nΑπό την αραβική Άνοιξη στον πολικό Χειμώνα!\nΝίκη, Λόγος, Πανελλήνια\nΠρόκειται για τίτλους ημερήσιων εφημερίδων, υποτίθεται πανελλήνιας κυκλοφορίας. Εάν τις αναζητήσει κανείς στο περίπτερο δεν θα τις βρει. Ίσως την Κυριακή κάποια από τις τρεις.\nΟι δύο πρώτες εμφάνιζαν έδρα την Αθήνα και η Πανελλήνια τη Θεσσαλονίκη.\nΕ, λοιπόν αυτές οι υπολειτουργούσες εφημερίδες που εκδίδονται σε ελάχιστες εκατοντάδες φύλλα, εμφανίζονται να δημοσιεύουν διακηρύξεις!\nΤο πώς και γιατί κάποιοι από δήμους και φορείς, στέλνουν στα εν λόγω λαθρόβια έντυπα τις διακηρύξεις, είναι προς διερεύνηση, διότι η όλη ιστορία μάλλον «κάτι» κρύβει, σίγουρα όχι και ιδιαίτερα νόμιμο.\nΟ Μιχάλης Ιγνατίου ήρθε από την Ουάσινγκτον, ο Διαμαντόπουλος από τη Θεσσαλονίκη και ο Χασαπόπουλος από Αθήνα. Και ήρθαν για να τιμήσουν με την παρουσία τους τον Ξανθιώτη δημοσιογράφο Λάμπρο Παπαντωνίου.\nΣτην εκδήλωση παρέστη μόνον το Κανάλι 6 και καμία εφημερίδα εκτός του ΕΜΠΡΟΣ.\nΠέρα όμως από αυτή καθαυτή την παρουσία, καμία εφημερίδα, κανένα ραδιόφωνο δεν έκανε την παραμικρότερη αναφορά στην εκδήλωση στη Μάνδρα. Διότι η εκδήλωση αφορούσε έναν άξιο καθόλα δημοσιογράφο, Ξανθιώτη στην καταγωγή, που είχε καταξιωθεί απ’ όλους για το ήθος και τη δουλειά του.\nΤο γεγονός αυτής της αντιμετώπισης ενός τέκνου της Μάνδρας, της Ξάνθης, σίγουρα δεν τιμά τα Μέσα Ενημέρωσης του τόπου.\nΤελικά έμειναν τα λόγια και οι δηλώσεις στο θέμα της μείωσης του ΦΠΑ στην εστίαση. Κι αυτό γιατί δεν έριξε τις τιμές η μείωση του ΦΠΑ όπως υπόσχονταν οι της εστίασης και περίμενε η κυβέρνηση.\nΗ οποία μέχρι στιγμής έχει διαψευστεί και τώρα φοβάται ότι οι τροϊκανοί θα ψάξουν από αλλού να βγάλουν την υστέρηση στα έσοδα.\nΈτσι, σύμφωνα με στοιχεία, από 70.00 επιχειρηματίες εστίασης, μόνο 15.000 έχουν μειώσει τις τιμές και έχουν προμηθευτεί το σχετικό σήμα.\n-Τράτζικ, όπως έλεγε και η σχετική διαφήμιση…\nΤο φαινόμενο να είναι αραδιασμένα αυτοκίνητα έξω από το δημαρχείο (το παλιό) , όπως και δίκυκλα, ελπίζουμε να μην εμφανιστεί στο νέο δημοτικό μέγαρο.\nΠέρα από όλα τ’ άλλα, θα είναι προσβλητικό για το ίδιο το κτίριο. Τώρα ως προς τους διάφορους Δροσερίτες που έχουν κακομάθει, ας φροντίσουν κάποιοι να τους επισημάνουν ότι οφείλουν κι αυτοί να προσαρμοστούν. Ως προς τους δημοτικούς υπαλλήλους και συμβούλους, μια μικρή πεζοπορία θα τους βοηθούσε και θα τους έκανε καλό.\nΠάντως και με το νέο δημαρχείο, οι περισσότερες υπηρεσίες θα συνεχίσουν να στεγάζονται αλλού. Ευτυχώς που δεν πληρώνουν ενοίκιο.\nΓια όλους όσους βρέθηκαν συμπορευτές στην προστασία του Περιβάλλοντος, ο Νίκος Μάργαρης ήταν ο εμπνευστής.\nΉταν λογικός, πραγματιστής και ρεαλιστής σε όλα. Πατούσε στέρεα στη γη και ήταν δάσκαλος σωστός. Γι’ αυτό και αγαπήθηκε, γι’ αυτό και ξεχώρισε. Έφυγε σε ηλικία 70 χρόνων και η κηδεία του έγινε χθες.\nΈγραψε, δίδαξε, παρουσίασε και μετέφερε ένα άλλο στίγμα για το Περιβάλλον.\nΤο τέλος του Ασλάνη\nΟ πολύ γνωστός και συμπαθής σχεδιαστής μόδας Μιχάλης Ασλάνης βρέθηκε νεκρός στο σπίτι του στο Κολωνάκι έχοντας καταναλώσει, σύμφωνα με τις πρώτες πληροφορίες, μεγάλη ποσότητα χαπιών.\nΟ σχεδιαστής αντιμετώπιζε το τελευταίο διάστημα μεγάλα οικονομικά προβλήματα και είχε αναγκαστεί να κλείσει το ατελιέ του, ενώ όφειλε μεγάλα ποσά σε ΙΚΑ, Εφορία και τράπεζες. Σε συνέντευξη που έδωσε τελευταία έκανε λόγο για επαγγελματική επανεκκίνηση που σχεδίαζε σε ένα νέο χώρο .\nΩστόσο, ο πολύ αγαπητός στο χώρο της μόδας Μιχάλης Ασλάνης, αντιμετώπιζε και σοβαρά ψυχολογικά προβλήματα, εξαιτίας των οικονομικών του και είχε απομονωθεί το τελευταίο διάστημα από γνωστούς και φίλους. Φοβούμενος πιθανόν και το διασυρμό που έβλεπε να υφίσταται ο συνάδελφός του Λάκης Γαβαλάς, επέλεξε να βάλει τέλος στη ζωή του.\n-Ένα ακόμη θλιβερό τέλος επιχειρηματία στην Ελλάδα της κρίσης…\nΠήξαμε στα έργα…\nΤι γίνεται ρε παιδιά; Την τελευταία βδομάδα δεν προλαβαίνουν ν’ ανακοινώνουν έργα στο νόμο μας. Τρεις γέφυρες αντιπροχθές ( Πολυσίτου και Πηγαδίων, η γέφυρα του περιφερειακού που παραδόθηκε στην κυκλοφορία) έργα στο δήμο Αβδήρων χθες! Τι εργομανία (αλλά και τι επικοινωνιακή εκμετάλλευση) είναι αυτή! Εκλογές έρχονται και ειδικά Γιαννακίδης – Καραλίδης το πήραν πολύ ζεστά και όπως μαθαίνω κινούνται διπλωματικά και …λοξοκοιτάζουν και προς ΝΔ μεριά. Μόνο τυχαία δεν είναι η αναφορά Καραλιδη σε Κοντό για το αρδευτικό έργο της Καβάλας και συγκεκριμένα ότι επί υπουργίας του εντάχθηκε στο «Αλ. Μπαλτατζής»!\nΣε τα μας ….κ. Καραλίδη!\nΠες μου τι τρως…\nΟ λόγος για τα ληγμένα προϊόντα που θα μπορούν να πωλούνται πιο φτηνά από τα ειδικά ράφια των σουπερ μάρκετ. Κάποτε το υγειονομικό κυνηγούσε τα καταστήματα αν είχαν ληγμένα στα ράφια τους τώρα κατέλαβαν ειδικό ράφι!\nΝα που φτάσαμε…Να μας πωλούν με τον νόμο ληγμένα…και εμείς λόγω αφραγκιάς να τα τρώμε…Ενστερνίζομαι πλήρως τη θέση της κας Ελένης μιας νοικοκυράς που συναντήσαμε έξω από ένα σούπερ μάρκετ. Ναι στα χρόνια της τρόικας θα έχουμε τρεις κοινωνικές τάξεις: Αυτούς που τρώνε τα κανονικά τρόφιμα, αυτούς που τρώνε τα ληγμένα και αυτούς που τρώνε απ’ τα σκουπίδια!\nΠες μου τι τρως να σου πω ποιος είσαι!\nΆλλαξε απλά… ώρες το παραεμπόριο\nΣτην περίπτωση του παραεμπορίου, κανένα βήμα ως τώρα δεν είναι επιτυχία. Ούτε τα ΚΕΛΑΥΕ τρομοκράτησαν, με την χλιαρή του κινητοποίηση, ούτε οι διαμαρτυρίες έφεραν αποτέλεσμα. Άνθρωποι της ορεινής περιοχής, που «έχουν μάτια και βλέπουν» και που έρχονται καθημερινά σε επαφή με τους επαγγελματίες του δήμου Μύκης, μιλούν για μια κατάσταση που παραμένει τραγική. Μάλιστα, εξηγούν ότι το παραεμπόριο «απλά έχει αλλάξει ώρες», από τις 6 το πρωί ξεκινά για ένα δίωρο και συνεχίζεται μετά τις 8 το βράδυ.\nΤο έχουμε πει πολλές φορές, πολλοί και έχουμε γίνει γραφικοί, αλλά κάτι πρέπει να γίνει και σοβαρά και συντονισμένα.\nΜήπως η κυβέρνηση κατάλαβε το ανεξέλεγκτο της κατάστασης στην Ξάνθη και σκοπίμως καθυστερεί το άνοιγμα του κάθετου άξονα της Κομοτηνής;\nΔε θα τους απογοητεύσουν τα καπνά\nΜπορεί οι καπνοπαραγωγοί να είναι διστακτικοί, όμως φαίνεται ότι ικανοποιητικές θα είναι οι τιμές που θα διαμορφωθούν σε καπνά και βιρτζίνια. Βέβαια, η συγκυρία και οι πρακτικές των εμπόρων και μεταποιητών έχουν αλλάξει και τις προσδοκίες των παραγωγών, ωστόσο τα πράγματα δείχνουν ότι δε θα υπάρχουν μεγάλες απώλειες σε σχέση με πέρυσι και αυτό είναι ιδιαίτερα κρίσιμο για τη δική μας αγροτική περιοχή.\nΠροηγούμενο άρθρο Σφουγγάτο με μπάμιες και κολοκυθάκια\nΕπόμενο άρθρο Σχόλια 30/8/13


Εγώ, Η Τόνια (I, Tonya) - Trailer / Τρέιλερ | Movies Ltd\nΕγώ, Η Τόνια (I, Tonya) - Trailer / Τρέιλερ\nFitting In Is Overrated! Η Τόνια Χάρντινγκ κυριάρχησε στον πάγο με απαράμιλλη χάρη. Κυριάρχησε και στα πρωτοσέλιδα των εφημερίδων για τελείως διαφορετικό λόγο. Η αληθινή ιστορία της Αμερικανίδας πρωταθλήτριας η οποία κατηγορήθηκε για τη μεγαλύτερη συνωμοσία στην ιστορία του καλλιτεχνικού πατινάζ. Βασισμένη στα εξωφρενικά, αλλά πραγματικά γεγονότα, η ταινία Εγώ, Η Τόνια (I, Tonya) είναι μια κοφτερή, μαύρη κωμωδία για τη ζωή της Τόνια Χάρντινγκ κι ενός από τα πιο συγκλονιστικά σκάνδαλα στα αθλητικά χρονικά. Παρόλο που η Χάρντινγκ ήταν η πρώτη γυναίκα που ολοκλήρωσε τριπλό άξελ κατά τη διάρκεια πρωταθλήματος, η κληρονομιά της καθορίστηκε για πάντα από τη συσχέτιση της με την επίθεση στη Νάνσι Κέριγκαν. Ένα παράλογο, εξωφρενικό κι αληθινό πορτρέτο της Τόνια Χάρντινγκ και της δόξας, ή της απουσίας της, στη ζωή της. Το 1991, ηΤόνια Χάρντινγκ κέρδισε το Αμερικανικό πρωτάθλημα καλλιτεχνικού πατινάζ, όντας η πρώτη γυναίκα που ολοκλήρωσε τριπλό άξελ στην ιστορία του αθλήματος. Τρίαχρόνιααργότεραέγινετοεπίκεντρο των ειδήσεων, καθώς κατηγορήθηκε για την επίθεση της συναθλήτριας της Νάνσι Κέριγκαν κι αποκλείστηκε για πάντα από την Ένωση Καλλιτεχνικού Πατινάζ των ΗΠΑ. Την επίθεση είχε οργανώσει ο πρώην σύζυγος της Χάρντινγκ, Τζεφ Γκιλούλι και οι συνεργάτες του μαζί με τον σωματοφύλακα της Σον Έκαρντ.\nΤην σκηνοθεσία του φιλμ φέρει εις πέρας ο Αυστραλός σκηνοθέτης Craig Gillespie, που προηγούμενα έχει υπογράψει και τα The Finest Hours, Million Dollar Arm, Fright Night, Lars And The Real Girl, ενώ τον βασικό πρωταγωνιστικό ρόλο κρατά η αποκάλυψη του Scorsese, Margot Robbie. Στο πλευρό της συναντάμε την έξοχη ρολίστα Alison Janney και τον ταλαντούχο Sebastian Stan.


Μπουρκίνα Φάσο - mad nomad\n« Η Baja Designs μας έδωσε τα φώτα της!\nΤο… πάμε το γράμμα, στη Μπουρκίνα Φάσο! »\nΜπουρκίνα Φάσο: Μια έκπληξη που αγαπήσαμε!\nΕδώ και καιρό κανονίζαμε να βρεθούμε με το Στέργιο, που ταξιδεύει στην Αφρική με τη Vespa του και το Liam, τον Άγγλο που συνταξιδεύει με το Στέργιο μ’ ένα παλιό παπάκι 90 κυβικών εκατοστών. Κάναμε μια παράκαμψη έτσι, ώστε να πάμε πιο κοντά προς αυτούς και τελικά, κοντά στα σύνορα με τη Γκάνα, είδα δυο ογκώδη μηχανάκια να ‘ρχονται, οπότε κατάλαβα πως είναι αυτοί! Σταματήσαμε στην άκρη του δρόμου κι αρχίσαμε τις χαιρετούρες… Ήταν απίστευτο που τελικά συναντηθήκαμε! Βρήκαμε ένα ήσυχο μέρος να κατασκηνώσουμε κι αράξαμε εκεί δυο μέρες συζητώντας ατελείωτα για τις εμπειρίες μας στην Αφρική μέχρι στιγμής, αλλά και για τη συνέχεια του ταξιδιού. Είχαμε τόσα πολλά να πούμε…\nΣυνάντηση κορυφής με το Στέργιο, που ταξιδεύει στην Αφρική με τη Vespa του!\nΑφού αποχαιρετίσαμε το Στέργιο και το Liam, μη γνωρίζοντας αν θα ξανασυναντηθούμε στην Αφρική, κατευθυνθήκαμε προς τα νοτιοδυτικά της Μπουρκίνα Φάσο, ενώ τα παιδιά μπήκαν στη Γκάνα, από την οποία εμείς μόλις είχαμε βγει. Μέρα με τη μέρα διαπιστώναμε πως κοπάζει ο βοριάς που φυσά απ’ τη Σαχάρα και ρίχνει κάπως τις θερμοκρασίες. Η θερμή περίοδος ήταν προ των πυλών κι όσο περνούσαν οι μέρες του Μαρτίου, τόσο περισσότερο τη νιώθαμε να μας εξουθενώνει.\nΟι αλλόκοτοι πέτρινοι σχηματισμοί του Sindou\nΣτα νοτιοδυτικά της χώρας επισκεφτήκαμε δυο μέρη, το Sindou και το Dômes de Fabedougou, που διαθέτουν κάποιους αλλόκοτους πέτρινους σχηματισμούς. Ωραίοι ήταν, αλλά σαν τα Μετέωρα δεν ήταν! Πολύ περισσότερο μας εντυπωσίασε ένας παλιός, εγκαταλειμμένος οικισμός, που δεν είναι καθόλου γνωστός, αν κι έχει πολύ μεγαλύτερη αξία, κατά τη γνώμη μας. Βρίσκεται κοντά στο χωριό Niansogoni, εκεί που συναντώνται τα σύνορα της Μπουρκίνα Φάσο, της Ακτής Ελεφαντοστού και του Μάλι. Σκαρφαλώνοντας σ’ ένα λόφο, βρεθήκαμε ξαφνικά μπροστά σε μια κρυμμένη πρόσοψη ενός βράχου, η οποία είχε κοιλότητες γεμάτες καλύβες φτιαγμένες από λάσπη! Εκεί ζούσαν οι ιθαγενείς για να προστατευθούν από τους εχθρούς τους, αλλά κι από τα στοιχεία της φύσης. Ο ήλιος δεν τους έβλεπε μέσα στις κοιλότητες αυτές, ενώ προφυλάσσονταν κι απ’ τη βροχή. Κάποιες από τις καλύβες χρησιμοποιούνταν για στέγαση, ενώ σ’ άλλες μαγείρευαν ή παρασκεύαζαν το τοπικό είδος μπύρας που φτιάχνεται από κεχρί. Τα τρόφιμα τα διατηρούσαν μέσα σε τεράστια πιθάρια, ενώ μερικές καλύβες είχαν κρύπτες στο έδαφος, όπου φυλούσαν τα πολύτιμα αντικείμενα της οικογένειας.\nΟ εγκαταλειμμένος αυτός οικισμός είναι χτισμένος από λάσπη στην πρόσοψη ενός βράχου, αποκομμένος από τον υπόλοιπο κόσμο.\nΚαθώς προχωρούσαμε προς τα βόρεια, μας φιλοξενούσαν διάφοροι φιλικοί ντόπιοι, που γνωρίζαμε μέσω του CouchSurfing. Ο Μωχάμετ ήταν ένας απ’ αυτούς, ένας φοιτητής που διψά για μάθηση κι ονειρεύεται να ταξιδέψει όλο τον κόσμο σπουδάζοντας. Περιττό να πούμε πως, δυστυχώς, τέτοια όνειρα σ’ αυτές τις χώρες παραμένουν απλώς όνειρα… Οι οικογένειες στη Δυτική Αφρική ζουν, συνήθως, σε συγκροτήματα που αποτελούνται από διάφορες καλύβες ή δωμάτια, χτισμένα γύρω από μια κοινόχρηστη αυλή. Βέβαια, τρεις γενιές συγκατοικούν σ’ αυτούς τους χώρους, οπότε οι οικογένειες αυτές αποτελούνται από δέκα έως είκοσι άτομα. Υπάρχει, πάντως, ένα όμορφο κλίμα συνεργασίας κι αλληλεγγύης, αν κι οι καβγάδες δε λείπουν από την καθημερινότητα.\nΚάπως έτσι είναι συνήθως ένα σύμπλεγμα από καλύβες στην επαρχία, στο οποίο μένει μια μεγάλη οικογένεια μαζί με τα ζώα της.\nΚάπου εκεί έγινε κάτι απίστευτο… Σκίστηκε το πέλμα του πισινού ελαστικού της μοτοσυκλέτας μου! Αυτή ήταν η αιτία να τρυπήσει η σαμπρέλα. Εκεί που ήμασταν, ήταν αδύνατον να βρω καινούριο ελαστικό. Αναγκαστικά, άλλαξα μόνο τη σαμπρέλα, ενώ κάτω απ’ το σκίσιμο του ελαστικού έβαλα ένα διπλό κομμάτι παλιάς σαμπρέλας, για να προφυλάξει την καινούρια μου σαμπρέλα. Σα να μην έφτανε αυτό, σε λιγότερο από 100 χιλιόμετρα, πάτησα ένα τεράστιο μπουλόνι και ξανατρύπησε η σαμπρέλα! Ευτυχώς που κουβαλάμε δύο εφεδρικές σαμπρέλες πάντα.\nΜέσα σ’ εκατό χιλιόμετρα άλλαξα σαμπρέλα δυο φορές!\nΔυστυχώς, αργότερα το σκίσιμο του ελαστικού έγινε τόσο μεγάλο, που η σαμπρέλα έκανε καρούμπαλο κι έβγαινε έξω! Ήμασταν στη μέση του δρόμου, οπότε δεν είχα πολλές επιλογές… Ξεφούσκωσα κάπως τη σαμπρέλα, για να μην προεξέχει απ’ το λάστιχο κι έδεσα ένα σκοινί σ’ εκείνο το κομμάτι, για να μην πατά η σαμπρέλα στην άσφαλτο. Έτσι καλύψαμε ογδόντα χιλιόμετρα, ώσπου φτάσαμε στην πόλη του Bobo-Dioulasso, τη δεύτερη μεγαλύτερη της χώρας. Εκεί, μετά από αρκετή αναζήτηση, κατάφερα να βρω ελαστικό στις κατάλληλες διαστάσεις.\nΦτάσαμε στην πρωτεύουσα με το πιο “αφρικανικό” όνομα!\nΌταν τελικά φτάσαμε στην Ouagadougou, είχαμε τη χαρά να συναντήσουμε κάποιους φίλους του Άκη Τεμπερίδη και της Βούλας Νέτου, που είχαν κάνει το γύρο του κόσμου μ’ ένα Land Rover! Έτσι βρεθήκαμε φιλοξενούμενοι του Georges και της Connie, ενός ζευγαριού που ταξίδευε για δυο χρόνια στην Αμερική και την Αφρική μ’ ένα Land Rover. Ήταν όμορφα να καθόμαστε τα βράδια και ν’ ανταλλάσουμε ιστορίες απ’ τα ταξίδια μας, ενώ οργανώναμε και προβολές με τα βίντεό μας από τις αφρικανικές χώρες που έχουμε επισκεφτεί μέχρι στιγμής.\nΤο αυτοκόλλητο του Άκη και της Βούλας φιγουράρει ακόμη στο αυτοκίνητο του Georges και της Connie!\nΤην Παγκόσμια Ημέρα της Γυναίκας βρισκόμασταν στην Ouagadougou. Η Μπουρκίνα Φάσο είναι μια από τις χώρες που γιορτάζουν πιο έντονα αυτή την ημέρα. Σε αντίθεση με τον υπόλοιπο χρόνο, αυτή τη μέρα οι άντρες πηγαίνουν στο παζάρι και διαπιστώνουν πόσο δύσκολο είναι να ψωνίσουν με τα ελάχιστα χρήματα που, συνήθως, δίνουν στη γυναίκα τους γι’ αυτό το σκοπό.\nΕίχαμε τη χαρά να παρακολουθήσουμε τις εκδηλώσεις του οργανισμού A.M.P.O., όπου η Connie εργάζεται εθελοντικά. Βρίσκονταν ένα σωρό γυναίκες εκεί, που ο δραστήριος αυτός οργανισμός έσωσε από τη φτώχια. Πολλές απ’ αυτές έμειναν ορφανές όταν ήταν νεαρές, άλλες έμειναν έγκυες χωρίς να ‘ναι παντρεμένες, οπότε διώχτηκαν από την οικογένειά τους, άλλες εγκαταλείφθηκαν από τους συζύγους τους, ενώ αρκετές έχουν AIDS ή άλλες ασθένειες. Ο οργανισμός, που ιδρύθηκε από την Katrin, μια Γερμανίδα που ζει στη Μπουρκίνα Φάσο τα τελευταία 23 χρόνια, χρησιμοποιεί τις δωρεές του κόσμου, όχι για να μοιράζει χρήματα στους ντόπιους, αλλά για να τους εκπαιδεύει και να τους βοηθά να βελτιώσουν τη ζωή τους στηριζόμενοι στις δικές τους δυνάμεις.\nΓιορτάζοντας την Παγκόσμια Ημέρα της Γυναίκας στον οργανισμό A.M.P.O.\nΕκεί είχαμε και μια έκπληξη: γνωρίσαμε έναν Έλληνα γιατρό που ζει στη Γερμανία, αλλά μέσω του ιατρικού τους συλλόγου επισκέπτεται διάφορες αναπτυσσόμενες χώρες και προσφέρεται να χειρουργήσει όσους έχουν ανάγκη. Τώρα πια είναι συνταξιούχος, αλλά ήταν διευθυντής σε διάφορα νοσοκομεία της Γερμανίας. Η ελληνική πρεσβεία τον είχε καλέσει κάποτε να εργαστεί στην Ελλάδα κι είχε πάει στο Α.Χ.Ε.Π.Α.. Δεκατέσσερις μέρες άντεξε! Όταν διαπίστωσε πως όποιος πληρώνει φακελάκι εξυπηρετείται, ενώ οι γιατροί δεν ενδιαφέρονται αν θα ζήσουν οι υπόλοιποι, έκανε διάβημα στους αρμόδιους δηλώνοντας πως αυτός δε θέλει να εργαστεί με τέτοιον ανήθικο τρόπο κι έτσι επέστρεψε στη Γερμανία. Συνηθισμένη ιστορία… Όσοι είναι τίμιοι και δε θέλουν να υποκύψουν στη διαφθορά, αναγκάζονται να αυτοεξοριστούν. Ποιοι μένουν στην Ελλάδα, λοιπόν; Οι διεφθαρμένοι κι αυτοί οι λίγοι ρομαντικοί αγωνιστές, που αφιερώνουν τη ζωή τους σε μια ηρωική πάλη για να βελτιώσουν την κατάσταση.\nΟι παραδοσιακές καλύβες του χωριού Tangassogo φημίζονται για την ιδιαίτερη αρχιτεκτονική τους.\nΌταν τελικά είχαμε όλες τις απαραίτητες βίζες στα διαβατήριά μας, με βαριά καρδιά αποχαιρετήσαμε τον Georges και την Connie και κατευθυνθήκαμε προς τα νότια της χώρας. Θέλαμε οπωσδήποτε να επισκεφτούμε τα χωριά της φυλής Gourounsi, που φημίζονται για την αρχιτεκτονική που χρησιμοποιούν στις καλύβες τους. Δεν έχουν παράθυρα έτσι, ώστε να προστατεύονται από τον ήλιο, ενώ εξωτερικά είναι διακοσμημένες με διάφορα σύμβολα. Οι πόρτες είναι χαμηλές κι η είσοδος εμποδίζεται από ένα μικρό τοίχο. Έτσι όταν κάποιος εχθρός προσπαθούσε να μπει στην καλύβα, μόλις έσκυβε κι έβαζε το κεφάλι του μέσα, τον αποκεφάλιζαν προτού η όραση του προλάβει να προσαρμοστεί στο σκοτάδι της καλύβας.\nΚάπως έτσι είναι μια συνηθισμένη καλύβα της φυλής Gourounsi: χωρίς παράθυρα, με χαμηλή πόρτα και με σύμβολα να τη διακοσμούν εξωτερικά.\nΜετά από έναν ολόκληρο μήνα στη Μπουρκίνα Φάσο, ακολουθήσαμε τους χωματόδρομους που οδηγούσαν στο Τόγκο. Έτσι αφήσαμε πίσω μας άλλη μια χώρα έχοντας αποκτήσει ευχάριστες εμπειρίες κι έχοντας γνωρίσει ενδιαφέροντες ανθρώπους…\nΕδώ μπορείτε να παρακολουθήσετε το βίντεο απ’ το ταξίδι μας στη Μπουρκίνα Φάσο:\nSoundtracks (μουσική απ’ τη Μπουρκίνα Φάσο):


Μακελειό σε γιορτή για την Παναγία! - Ειδήσεις Newsit.gr\nNewsit / Κόσμος / Μακελειό σε γιορτή για την Παναγία!\nΔημοσιεύθηκε: 12.12.2010 | 08:40\nEκτελεστές των καρτέλ ναρκωτικών στο Μεξικό, ενεπλάκησαν σε μάχη στην διάρκεια των εορτασμών για θρησκευτική γιορτή, με αποτέλεσμα 11 άνθρωποι να βρουν το θάνατο και άλλοι 22 να τραυματιστούν.\n«Στην διάρκεια του εορτασμού μια ομάδα ατόμων έφθασε με πολλά οχήματα κι επιτέθηκε σε άλλη ομάδα στην πλατεία της πόλης, με αποτέλεσμα να ξεσπάσει μάχη», ανέφερε ανακοινωθέν της εισαγγελίας στην κεντρική πολιτεία Χαλίσκο.\nΗ ανταλλαγή των πυρών προκάλεσε πανικό στην πόλη–οι κάτοικοι φοβούνται να βγουν από τα σπίτια τους κι ακυρώνουν κάθε σχέδιο να επισκεφθούν μέλη των οικογενειών τους εν μέσω των εορτασμών και της αργίας στη χώρα, μετέδωσε τοπικός ραδιοφωνικός σταθμός.\nΟ λεγόμενος «πόλεμος των ναρκωτικών» στο Μεξικό συνεχίζεται με αμείωτη ένταση — αυτή την εβδομάδα οι υπηρεσίες ασφαλείας σκότωσαν ένα από τα ηγετικά στελέχη της συμμορίας Λα Φαμίλια Μιτσοακάνα, που δρα στην πολιτεία Μιτσοακάν, πλάι στην πολιτεία Χαλίσκο. Η Τεκαλιτλάν είναι κοντά στην Απατσινγκάν, όπου σημειώθηκαν τα χειρότερα επεισόδια βίας στην διάρκεια της καταδίωξης του βαρόνου των ναρκωτικών.\nΗ πολιτεία Χαλίσκο είναι γνωστή για τους μαριάτσι της–τους μουσικούς των δρόμων– και οι κάτοικοι απολάμβαναν μια συναυλία στο πλαίσιο των πολυήμερων εκδηλώσεων για την Παρθένο, που ο θρύλος τη θέλει να εμφανίστηκε σε έναν Μεξικάνο αγρότη τον 16ο αιώνα.


Βασίλης Σπύρου: «Η αδιαμφισβήτητη αξία της θετικής ψήφου» - new-economy.gr\n25 Ιουνίου 2019 25 Ιουνίου 2019 admin 539 Views Βασίλης Σπύρου, Ενωση Κεντρώων\nΣτις 4 Οκτωβρίου του 2009, υπερψηφίστηκε το ΠΑΣΟΚ του Γιώργου Παπανδρέου με ποσοστό 43,9%. Η ρητορική του μετέπειτα Πρωθυπουργού βασίστηκε στην περίφημη ατάκα – διακήρυξη, πως «λεφτά υπάρχουν». Αυτή, ερχόταν σε πλήρη αντιδιαστολή με τις προεκλογικές εξαγγελίες του Κώστα Καραμανλή, ο οποίος έκρουε τον κώδωνα του κινδύνου (ο οποίος επήλθε κατά την περίοδο διακυβέρνησής του) και ενημέρωνε για την ανάγκη λήψης δημοσιονομικών μέτρων και φορολογικής επιβάρυνσης των πολιτών. Τα «λεφτά» πράγματι υπήρχαν, απλώς τα είχαν οι δανειστές μας, οι οποίοι και με την πρόσκληση του Γιώργου Παπανδρέου μας έβαλαν στη δίνη των μνημονίων στην οποία και παραμένουμε 10 χρόνια μετά. Λυπάμαι, όμως θα πρέπει να σας θυμίσω πως κατά γενική ομολογία, τόσο τα μέσα όσο και οι πολίτες, αναφέρονταν στον Γιώργο Παπανδρέου με απαξιωτικούς χαρακτήρισμούς αναφορικά με το επίπεδο ευφυίας του. Εντούτοις, η επιλογή του λαού ήταν αδιαμφισβήτητη. Φυσικά η επικείμενη εκλογή του Προέδρου της Δημοκρατίας, όχι μόνο επιτάχυνε τις εξελίξεις, αλλά ουσιαστικά, οδήγησε στην πρόωρη προσφυγή στις κάλπες.\nΤο Μάιο και τον Ιούνιο του 2012, επικράτησε η Νέα Δημοκρατία του Αντώνη Σαμαρά με ποσοστά 18,8% και 29,7%. Αυτή, μαζί με το ΠΑΣΟΚ και τη ΔΗΜΑΡ δημιούργησαν την επόμενη κυβέρνηση. Θυμίζω πως πρόκειται για τον ίδιο Αντώνη Σαμαρά, που «έσκιζε τα μνημόνια, μέρα – μέρα, μήνα – μήνα». Τα δυσβάσταχτα μέτρα που έλαβε η κυβέρνηση αυτή, εξαθλιώνοντας κυριολεκτικά, μεγάλες και ευπαθείς ομάδες πληθυσμού, προκάλεσε γενικευμένη αντίδραση η οποία εκδηλώθηκε με διάφορους, πολλές φορές βίαιους, τρόπους και η οποία πίεζε την κατάσταση προς μια πολιτική αλλαγή. Παρόλα αυτά, αν δεν δημιουργούνταν εκ νέου η εμπλοκή αναφορικά με την εκλογή του Προέδρου της Δημοκρατίας, οι εκλογές του Ιανουαρίου του 2015 δεν θα γίνονταν τότε.\nΣε αυτές, ο ελληνικός λαός στην πλειοψηφία του πίστεψε πως τα 6 χρόνια μνημονίων θα μπορούσαν εύκολα να καταργηθούν με ένα νόμο και ένα άρθρο, λες και οι προηγούμενες κυβερνήσεις δεν νομοθετούσαν. Έτσι στις εκλογές του Ιανουαρίου και του Σεπτεμβρίου του 2015, ανέδειξαν τον ΣΥΡΙΖΑ πρώτο κόμμα με ποσοστά 36,3% και 35,4%. Κουρασμένο το εκλογικό σώμα από τις κυβερνήσεις ΠΑΣΟΚ και Νέας Δημοκρατίας, επέλεξε τον δήθεν «τρίτο δρόμο» με τα γνωστά αποτελέσματα που βιώνουμε σήμερα, ευρισκόμενοι στον 10ο χρόνο επιτροπείας, ελέγχου και κυρίως φτώχειας.\nΜετά από αυτό το τετραετές διάλειμμα, η χώρα μοιάζει έτοιμη να εμπιστευτεί εκ νέου τη Νέα Δημοκρατία η οποία μετά τη μεγάλη πράγματι νίκη της στις Ευρωεκλογές, ετοιμάζεται για την «Πολιτική αλλαγή» που ευαγγελίζεται στα προεκλογικά σποτάκια της. Και το μόνο σίγουρο γεγονός παραμένει, πως δεν χορταίνουμε την κοροϊδία. Όμως αυτό δεν είναι το χειρότερο. Το κοινό στοιχείο, τουλάχιστον αυτών των εκλογικών αναμετρήσεων της τελευταίας δεκαετίας είναι η τιμωρητική ψήφος. Μόνο κατ’ επίφαση ήταν θετική, δηλαδή υπέρ μια εξαγγελθείσας πολιτικής καθώς η κοινή επιθυμία της πλειοψηφίας ήταν πολύ απλά «Να φύγουν οι δυνάστες μας κι ας έρθει όποιος άλλος». Κατά προτίμηση βέβαια ο αμέσως ισχυρότερος με τον οποίο και θα θέλαμε να συνταχθούμε αλλά εν πάση περιπτώσει, ας φύγουν αυτοί και βλέπουμε. Και μαζί με το κόμμα ας προτιμήσουμε και όποιον υποψήφιο γνωρίζουμε λιγότερο ή περισσότερο, αυτόν που ενδεχομένως μας έχει βοηθήσει κάποια στιγμή, ή έστω αυτόν που μας έχει σφίξει το χέρι και μας έκανε να νοιώσουμε σημαντικοί. Φευ, δεν δημιουργούνται έτσι οι ισχυρές κυβερνήσεις. Έτσι συντηρείται απλώς, το πελατειακό κράτος, το ρουσφέτι και η αναξιοκρατία. Και αν μεν, το αποδεχόμαστε τότε δεν υπάρχει και λόγος να ασχολούμαστε κάποιοι εξ’ ημών. Αλλά αν όχι, τι κάνουμε? Γιατί δεν ασχολούμαστε ουσιωδώς με τις επιλογές μας, που θα επηρεάσουν το ίδιο μας το μέλλον? Γιατί βαριόμαστε να διαβάσουμε, να ψάξουμε, να ενημερωθούμε;\nΣε αυτές τις εκλογές, ας κάνουμε τη διαφορά. Ας είμαστε χαρούμενοι με την επιλογή μας και ας την κάνουμε συνειδητά. Αν διαψευστούν οι προσδοκίες μας, τότε ας πάρουμε το μάθημά μας. Όμως ας ψηφίσουμε δημιουργώντας προσδοκίες και ελπίδες γιατί μόνο με αυτές, προχωρούμε στην υλοποίηση έργων. Και επειδή, το 2020 έχουμε πάλι Προεδρικές εκλογές, ας βάλουμε και αυτή την παράμετρο στη σκέψη μας. Καλές επιλογές, κομμάτων και ανθρώπων.\n← Με ρευστοποιήσεις ολοκληρώθηκε η σημερινή συνεδρίαση στο Χ.Α\nΜέχρι και φυλάκιση προβλέπεται στο Πακιστάν σε όσους δεν δηλώνουν τα περιουσιακά τους στοιχεία →


Δημοσιεύτηκε στο Αφιέρωμα, Νέα, Φροντίδα δέρματος Από Stylist\nΘεωρείτε τον καθαρισμό του προσώπου σας και την αφαίρεση του make-up εφιάλτη; Σίγουρα θα αλλάξετε γνώμη μόλις μάθετε ότι το βρόμικο δέρμα είναι το τέλειο περιβάλλον για τον πολλαπλασιασμό των βακτηρίων. Επίσης, θα πειστείτε όταν εφαρμόσετε για πρώτη φορά την lotion τόνωσης Biosource από την Biotherm.\nBiosource Lotion, Τωνοτική Lotion για Άμεση Ενυδάτωση για Κανονικές ή Μεικτές Επιδερμίδες από την Biotherm.\nΣίγουρα, το καθαρό δέρμα σας κάνει να δείχνετε πιο όμορφες και νέες. Ξέρετε όμως πώς να καθαρίζετε σωστά το δέρμα σας; Η τονωτική lotion από τηνBiotherm θα σας βοηθήσει. Αυτό το καλλυντικό αναζωογονεί και συγκεντρώνει όλους τους ρύπους, καθώς και το πλεονάζον σμήγμα το οποίο συσσωρεύεται στο πρόσωπό σας κάθε ημέρα. Επιπλέον, το καλλυντικό αυτό της Biotherm αφήνει το δέρμα σας ενυδατωμένο, καθαρό και σφιχτό. Όσον αφορά την σύστασή του, η τονωτική lotion της Biosource αποτελείται, ανάμεσα σε άλλα, από ψευδάργυρο, ο οποίος έχει την ικανότητα να δρα ενάντια στον σχηματισμό ατελειών, όπως η ακμή ή οι μικρές πληγές. Ένα ακόμα πράγμα που πρέπει να αναφέρουμε είναι ότι μπορείτε να βάλετε την lotion είτε το πρωί είτε το βράδυ. Αρκεί να την βάλετε σε βαμβάκι και να καθαρίσετε το πρόσωπό σας με αυτό. Να θυμάστε να αρχίζετε την διαδικασία από τα εσωτερικά μέρη του προσώπου. Καθώς καθαρίζετε το πρόσωπό σας από το makeup, πιέστε ελαφρά το βαμβάκι στα μάτια και περιμένετε μέχρι να λιώσει εντελώς η σκιά και η μάσκαρα. Δεν χρειάζεται να τρίψετε τα μάτια.\nΓιατί είναι τόσο σημαντικό να καθαρίζετε το πρόσωπό σας;\nΟ πρώτος λόγος είναι ότι το μη καθαρό πρόσωπο που είναι καλυμμένο με makeup δεν μπορεί να λειτουργεί κανονικά. Οι πόροι του δέρματος είναι φραγμένοι από σμήγμα, νεκρά κύτταρα, καλλυντικά και ρύπους από το εξωτερικό περιβάλλον. Συνεπώς, η επιδερμίδα δεν μπορεί να αναπνεύσει και αρχίζει να ιδρώνει επειδή η φυσική αντίδραση των σμηγματογόνων αδένων σε αυτή την κατάσταση είναι να παράγουν σμήγμα σε μεγάλες ποσότητες. Όλοι αυτοί οι παράγοντες οδηγούν σε πολλαπλασιασμό των βακτηρίων, κάτι το οποίο ευθύνεται με την σειρά του όχι μόνο για την δημιουργία ακμής αλλά και για την εμφάνιση πολλών παθήσεων του δέρματος.\nΑυτός ο φαύλος κύκλος μπορεί να σταματήσει μέσω συστηματικών και κατάλληλων θεραπειών καθαρισμού. Στο τέλος, το δέρμα του προσώπου αναζωογονείται και θρέφεται. Επιπλέον, εάν αποφασίσουμε να κάνουμε απολέπιση και να βάλουμε και μάσκα, το πρόσωπό μας θα είναι για πάντα ευγνώμον.


Κακά νέα για τους λάτρεις του σολομού: η τιμή του δημοφιλούς ψαριού ανεβαίνει.\n“Οι καταναλωτές θα πρέπει να πληρώσουν περισσότερα για τον σολομό στο μέλλον από ό, τι έχουν κάνει μέχρι τώρα”, δήλωσε ο Paul Aandahl, αναλυτής στο Νορβηγικό Συμβούλιο Θαλασσινών, στο Bloomberg News.\nΟ λόγος για την αύξηση των τιμών είναι μια συρροή παραγόντων, μεταξύ των οποίων η εκδήλωση θαλάσσιων ψειρών στις εκμεταλλεύσεις σολομού της Νορβηγίας. Ως αποτέλεσμα, η παραγωγή σολομού στη Νορβηγία – η οποία είναι ο μεγαλύτερος παραγωγός ψαριών παγκοσμίως – αναμένεται να μειωθεί κατά 5% κατά το πρώτο μέρος του 2016.\nΤο άλμα στην τιμή είναι αρκετά εκπληκτικό. Από τον Οκτώβριο, το κόστος του νορβηγικού σολομού που εξάγεται σε άλλες χώρες αυξήθηκε κατά 53% στα 3,25 δολάρια ανά λίβρα – η υψηλότερη τιμή σε τρεις δεκαετίες, σύμφωνα με το Bloomberg.\nΟι τιμές αυτές αναμένεται να φτάσουν τα 5,30 δολάρια ανά λίβρα φέτος και τα 5,50 δολάρια ανά λίβρα μέχρι το 2017, σύμφωνα με τον Kolbjiorn Giskeodegard, ανώτερο αναλυτή της Nordea, μιας εταιρείας χρηματοπιστωτικών υπηρεσιών στη Στοκχόλμη της Σουηδίας. Και αν η Νορβηγία αυξήσει τις τιμές της, τότε θα ακολουθήσουν και άλλα έθνη παραγωγής σολομού – όπως η Χιλή, η Σκωτία και οι ΗΠΑ.\nΘυμηθείτε, αυτό είναι που οι χονδρέμποροι πληρώνουν? η αύξηση θα χτυπήσει τον καταναλωτή όταν εμφανίζεται ακριβότερος σολομός στα παντοπωλεία, στα εστιατόρια και στις αρθρώσεις sushi. Σε ορισμένες περιοχές, η τιμή έχει ήδη αναρριχηθεί. Ο Bobby Unwin, ένας ιχθυοπώλης στο Λονδίνο, είπε στο Bloomberg ότι αύξησε τις τιμές του σε πελάτες από 3% σε 4% τους τελευταίους μήνες.\nΟ Paul Aandahl, με το Νορβηγικό Συμβούλιο για τα θαλασσινά, δεν αναμένει αύξηση της παραγωγής – και επομένως ανακούφιση από την τιμή του σολομού – τουλάχιστον για τα επόμενα δύο χρόνια.\nΤο σοκ αυτοκόλλητο θα είναι ιδιαίτερα σκληρό, επειδή σολομός ήταν τόσο φθηνή τελευταία. Πέρυσι, η Νορβηγία εξήγαγε το μεγαλύτερο σολομό ποτέ, επεσήμανε το Bloomberg. Την ίδια στιγμή, η Ευρωπαϊκή Ένωση έθεσε σε ισχύ την απαγόρευση των εξαγωγών προς τη Ρωσία λόγω της δραστηριότητάς της στην Ουκρανία. Αυτό σήμαινε ότι ένα έθνος περίπου 145 εκατομμυρίων ανθρώπων δεν ήταν σε θέση να αγοράσει σολομό από τη Νορβηγία, πλημμυρίζοντας τόσο την Ευρώπη όσο και τις Η.Π.Α. με δεκάδες χιλιάδες τόνους φτηνού σολομού, με αποτέλεσμα να επιδεινώνεται η όρεξη του κοινού. “Οι τιμές στις βασικές ευρωπαϊκές και αμερικανικές αγορές σολομού μειώθηκαν κατά 10-20% το 2015, κυρίως λόγω της μαζικής υπερπροσφοράς”, ανέφερε ο Giskeododegard.\nΜια εναλλακτική λύση για τον σολομό είναι ο αρκτικός χαρακτήρας για τη γεύση και την υφή του, αν και η διαφορά τιμής μπορεί να είναι αμελητέα. Άλλα ψάρια με υψηλή περιεκτικότητα σε ωμέγα-3-το λιπαρό οξύ που βοηθάει στον σολομό να είναι μια υγιεινή επιλογή – είναι το σκουμπρί, η πέστροφα, η ρέγγα, ο τόνος και η σαρδέλα, μεταξύ άλλων.\nΤα αβοκάντο πρόκειται να πάρουν πολύ πιο ακριβό\nΟι σφαίρες Cheez του Planter είναι επισήμως πίσω μετά από 12 πολύ καιρό, πολύ θλιβερά χρόνια


Η εξουσία είναι ο καθρέπτης που δείχνει την πραγματική εικόνα των κομμάτων αλλά και των πολιτικών, όχι αυτή που θέλουν να προβάλλουν επικοινωνιακά. Δεν είναι αλήθεια ότι όσοι κι όσες αναλαμβάνουν θέσεις υπευθυνότητας θα διαφθαρούν ή θα αλλάξουν απόψεις ριζικά. Είναι μια δικαιολογία για όσους κι όσες δεν έχουν το σθένος και τις αξίες να είναι αυτό που θα έπρεπε να είναι οι πολιτικοί: συνεπείς με όσα ισχυρίζονται ως λόγους για να τους ψηφίσουν οι πολίτες, να έχουν την εντιμότητα να πουν κάναμε λάθος.\nΠροφανώς η συμμετοχή σε μια κυβερνητική ή άλλη πλειοψηφία σε θεσμούς που έχουν την εξουσία να λαμβάνουν αποφάσεις έχει πάντα το στοιχεία του συμβιβασμού, ο συμβιβασμός είναι μέσα στην πραγματική ζωή. Είναι αποδεκτός όταν δεν ανατρέπει πλήρως αξίες, θέσεις, αρχές, πολιτικές που έχει ένας φορέας, ένα κόμμα και ένα πρόσωπο.\nΣυχνά όμως βλέπουμε πολιτικούς και κόμματα να υιοθετούν απόψεις που είναι στον αντίποδα των όσων διακήρυσσαν τόσα χρόνια και υποτίθεται ήταν στον πυρήνα των αξιών τους. Είναι τέτοιο παράδειγμα είναι το θέμα των πυρηνικών όπλων. Υποτiθεται η αριστερά σε όλες τις εκδοχές της ήταν πάντα υπέρ του πυρηνικού αφοπλισμού κι αντλούσε δύναμη από τα κινήματα ειρήνης και πυρηνικού αφοπλισμού. Πρωτοστατούσε στην δημιουργία "ζωνών ελεύθερων από πυρηνικά όπλα" είτε αυτό ήταν πραγματικό είτε ήταν συμβολικό. Πόσα δημοτικά συμβούλιο υπό την πίεση της αριστεράς δεν ανακήρυξαν στο παρελθόν τις περιοχές τους ως αποπυρηνικοποιημένες ζώνες.\nΚαι τώρα έρχεται η κυβέρνηση της αριστεράς, υποτίθεται. (με τη συμμετοχή ολίγον Οικολόγων Πράσινων (!) και ΑΝΕΛ) και καταψηφίζει στον ΟΗΕ την πρτόταση για δεσμευτική νομοθετική συμφωνία για κατάργηση των πυρηνικών όπλων, που ήταν η κατάληξη μιας παγκόσμιας κινητοποίησης χιλιάδων κινημάτων και ενός συνόλου χωρών. Και αυτό ΔΕΝ γίνεται κεντρικό πολιτικό θέμα, οι "αριστεροί" του ΣΥΡΙΖΑ δεν βγαίνουν να κράξουν την κυβέρνησή τους, οι "οικολόγοι-πράσινοι" δεν βγαίνουν στα κάγκελα που ο "υπουργός" τους συμμετέχει σε μια κυβέρνηση που καταψηφίζει έναν από τους λόγους που οδήγησαν στην δημιουργία των πράσινων κινημάτων και κομμάτων. Αλλά και το Ευρωπαϊκό Πράσινο Κόμμα έχει μεγάλη ευθύνη που ακόμα έχει στους κόλπους του ένα "κόμμα" που έρχεται σε πλήρη αντίθεση και ευτελίζει τις πράσινες πολιτικές.\nΗ απόλυτη εξαθλίωση στην πολιτική, η ανάδειξη ενός μοντέλου "πολιτικής" που αφορά μόνο στο βόλεμα και στην καρέκλα...\n- τα κράτη μέλη της ΕΕ να υποστηρίξουν τη σύγκληση μιας τέτοιας διάσκεψης το 2017 και να συμμετάσχουν εποικοδομητικά στις εργασίες της,\n- την Αντιπρόεδρο της Επιτροπής / Ύπατη Εκπρόσωπο της Ένωσης για Θέματα Εξωτερικής Πολιτικής και Πολιτικής Ασφαλείας, Federica Mogherini, και την Ευρωπαϊκή Υπηρεσία Εξωτερικής Δράσης να συμβάλουν εποικοδομητικά στις διεργασίες για τη διαπραγματευτική διάσκεψη του 2017·\nMore in this category: « ΠΡΑΣΙΝΟΙ ΑΛΛΗΛΕΓΓΥΗ: Πλάκα μας κάνετε; Ο Βύρωνας πρόεδρος του ΕΣΡ;;;\tΠΡΑΣΙΝΟΙ-ΑΛΛΗΛΕΓΓΥΗ: Οι συλλήψεις των ηγετών και βουλευτών του HDP πλήττουν την δημοκρατία και την ειρήνη στην Τουρκία »


Οι 5 περιπτώσεις που πρέπει πάντα να είσαι ειλικρινής με τον εαυτό σου\nΠολλές φορές έχουμε την τάση να μην αναγνωρίζουμε αλήθειες για τον ίδιο μας τον εαυτό και καταχωνιάζουμε το πως πραγματικά νιώθουμε και συνεχίζουμε η ζωή μας. Όμως υπάρχουν κάποιες φορές και κάποια ζητήματα, που πρέπει πάντα να τα αντιμετωπίζουμε με απόλυτη ειλικρίνεια, σύμφωνα με τους ψυχολόγους.\nΤο να λες ψέμματα στον ίδιο σου τον εαυτό, συχνά είναι ένας μηχανισμός άμυνας, και ειδικά οι άνδρες, σύμφωνα πάντα με τους ψυχολόγους, συνηθίζουν σε πολύ μεγαλύτερο βαθμό σε σύγκριση με τις γυναίκες, να καταπιέζουν τα πραγματικά θέλω τους, τα συναισθήματά τους και τις ανάγκες τους καθώς διάφορες κοινωνικές επιταγές και το πρότυπο του άντρα - ηγέτη, δεν τους επιτρέπει να είναι ειλικρινείς με τον ίδιο τους τον εαυτό.\nΌμως ειδικά στις 5 ακόλουθες περιπτώσεις, οι ψυχολόγοι λένε πως πρέπει πάντα να κάνεις μια... ειλικρινή κουβέντα με τον εαυτό σου, γιατί αυτή η κουβέντα μπορεί να βελτιώσει πολλά στη ζωή σου.\nΗ ζήλια μπορεί πολύ εύκολα να μετατρέψει μια ευτυχισμένη στιγμή στην χειρότερη. Ακούγεται δραματικό; Έτσι είναι τα πράγματα στο κεφάλι σου όταν ζηλεύεις. Κάθε φορά, λοιπόν, που θα πιάνεις τον εαυτό σου να είναι γεμάτος με αρνητική ενέργεια, αναγνώρισε το αίσθημα της ζήλιας και προσπάθησε να βρεις τη ρίζα των σκέψεων και των συναισθημάτων σου.\nΌταν η ενηλικίωση σε…ξεπερνά\nΌταν νιώθεις πως η ενηλικίωση σε ξεπερνά είναι λογικό. Ειδικά στην δεκαετία των 20. Έχεις περισσότερες υποχρεώσεις και αυτό ίσως είναι κουραστικό. Αλλά δεν θα έπρεπε. Άλλαξε τον τρόπο που σκέφτεσαι γιατί η ζωή δεν είναι μαραθώνιος! Πρέπει να απολαμβάνεις το κάθε βήμα και όχι να τρέχεις και να μην φτάνεις.\nΌταν επιλέγεις την καριέρα\nΗ καριέρα πρέπει να είναι κάτι που να σε ενθουσιάζει! Και γι΄αυτό πρέπει να είσαι ειλικρινής με τον εαυτό σου για το ποιο μονοπάτι θέλεις να διαλέξεις. Όλοι ξεκινάμε από χαμηλά και σιγά σιγά ανεβαίνουμε και αυτό δεν πρέπει να σε αγχώνει. Γιατί αν κάνεις κάτι που σου αρέσει, δεν θα έχει τόση σημασία. Ρώτα τον εαυτό σου: Είσαι χαρούμενος στο τέλος της ημέρας με αυτό που κάνεις; Είσαι στη δουλειά που θέλεις να είσαι; Σε νοιάζει πραγματικά η δουλειά σου;\nΌταν είσαι σε μια σχέση\nΔύσκολη υπόθεση η σχέση επειδή εμείς την κάνουμε να είναι δύσκολη. Αλλά πρέπει να είσαι ειλικρινής με τον εαυτό σου και μετά με τον άλλον. Να ξέρεις τα συναισθήματά σου και να βρίσκεις αυτό που σε κάνει χαρούμενο.\nΌταν πρέπει να ακολουθήσεις το plan b\nΣτη ζωή μερικές φορές δεν πάνε όλα βάση σχεδίου και θα πρέπει να έρθεις αντιμέτωπος με το plan b. Σε αυτό το σημείο είναι εύκολο να απογοητευτείς, να θέλεις να τα παρατήσεις. Δώσε λίγο χρόνο στον εαυτό σου και πάρε μια βαθιά ανάσα. Αποδέξου την κατάσταση και σκέψου πως όλα γίνονται για έναν λόγο. Μόλις το αποδεχτείς, θα μπορείς και να προχωρήσεις.\nΜόλις τα βρεις με τον εαυτό σου, έχεις ήδη κάνει τη μεγαλύτερη δουλειά κι έχεις θέσει τα θεμέλια για μια ευτυχισμένη ζωή! Τι περιμένεις;


Μονακό Vs Ρεν: Χωρίς αξία o άσσος – 24betgr.com\nΠαιχνίδι στο πλαίσιο της φάσης των «16» του Coupe de la Ligue που θα γίνει στο «Stade Louis II.», έδρα της Μονακο σε απόσταση 853 χιλιομέτρων από το «Roazhon Park», έδρα της Ρεν.\nΕντυπωσιακή εκτός έδρας νίκη 4-0 επί της Μπορντό πήρε η Μονακό το περασμένο Σάββατο. Η ομάδα του Λεονάρντο Ζαρντίμ ήταν καταιγιστική και με τη συμπλήρωση μιας ώρας αγώνα είχε ήδη φτάσει στο τελικό αποτέλεσμα με το γκολ του Σιντιμπέ και το χατ-τρικ του… δαιμονισμένου Φαλκάο. Οι Μονεγάσκοι διατηρήθηκαν έτσι σε απόσταση αναπνοής από την κορυφή της βαθμολογίας και συνέχισαν να… βομβαρδίζουν τα αντίπαλα δίχτυα φτάνοντας στα 53 τέρματα σε 17 αγωνιστικές πρωταθλήματος!\nΜε εξαίρεση το… αδιάφορο τελευταίο ματς της φάσης των ομίλων του Champions League απέναντι στη Λεβερκούζεν, όπου ηττήθηκε 3-0 στη Γερμανία, η Μονακό έχει… πατήσει γκάζι το τελευταίο διάστημα και παρασέρνει στο διάβα της τους αντιπάλους της. Η μοναδική που κατάφερε να τη φρενάρει στα τελευταία πέντε ματς πρωταθλήματος, ήταν η Ντιζόν που την κράτησε στο 1-1 στην έδρα της όμως. Η ομάδα του Ζαρντίμ κάνει… πρεμιέρα στο φετινό Coupe de la Ligue και σε καμία περίπτωση δεν θέλει να περάσει τα περσινά όταν και αποκλείστηκε με την ήττα από τη Μπορντό στην ίδια φάση της διοργάνωσης, όσο κι αν έχει ακόμα το μυαλό της στην κλήρωση του Champions League που την έφερε αντιμέτωπη με τη Μάντσεστερ Σίτι στους 16 της διοργάνωσης.\nΕκτός οι Φαμπίνιο, Τζέμερσον, Λεμάρ και Φαλκάο για να πάρουν ανάσες, αφού θα ενταθεί η μάχη του τίτλου στη συνέχεια.\nΗ Ρεν δεν τα κατάφερε και έχασε 1-0 από τη Λιόν στο ματς πρωταθλήματος της προηγούμενης αγωνιστικής. Η ομάδα του Γκουρκίφ δέχθηκε ένα γκολ από τον Βαλμπιενά στο 28′ και δεν βρήκε απάντηση, ενώ στο 74′ έμεινε με δέκα παίκτες λόγω αποβολής του Μπενσεμπαϊνί.\nΣτο ντέρμπι της 4ης θέσης, η Ρεν δεν κατάφερε να πάρει κάτι παραπάνω και μοιραία η Λιόν μπόρεσε να την προσπεράσει. Η ομάδα του Γκουρκίφ αντιμετωπίει προβλήματα εκτός έδρας το τελευταίο διάστημα, καθώς έχει να πάρει βαθμούς από το 2-1 στην έδρα της Ναντ στις 22 Οκτωβρίου. Στην αναμέτρηση με τη Μονακό βέβαια τα πράγματα είναι διαφορετικά, αφού πρόκειται για νοκ-άουτ ματς που δίνει πρόκριση και όλα μπορούν να συμβούν. Στην προηγούμενη φάση της διοργάνωσης, η Ρεν νίκησε δύσκολα 3-2 τη Λοριάν και προκρίθηκε.\nΟ Γκουρκίφ δεν υπολογίζει τον αμυντικό Πέδρο Μέντες και τον μέσο Πρσιτς, αλλά πήρε στην αποστολή για πρώτη φορά τους νεαρούς Ποά και Ντιαλό.\nΕΚΤΙΜΗΣΗ: Το μόνο bet που αξίζει είναι μερικά “ψιλά” κόντρα (Χ2) στην φορμαρισμένη Μονακό κυρίωε λόγω της εκπλήξεως στον θεσμό του Γαλλικού Κυπέλου\nΛαμία Vs ΑΕΚ: Πιο ασφαλής επιλογή το Under 2.5


Είμαι στα Χάη μου: "...Kαι είχε δίκιο ο ποιητής. H έκτασις του γαλανού Aιγαίου εκυμάτο..." Από το κείμενο «Αιγαίον: αφτό το άγνοστον» του Μποστ. (Σπουδαστήριο Νέου Ελληνισμού)\n"...Kαι είχε δίκιο ο ποιητής. H έκτασις του γαλανού Aιγαίου εκυμάτο..." Από το κείμενο «Αιγαίον: αφτό το άγνοστον» του Μποστ. (Σπουδαστήριο Νέου Ελληνισμού)\n«O καιρός ήταν θαυμάσιος. H θάλασσα είχε ελαφρό κυματισμό. Kαι είχε δίκιο ο ποιητής. H έκτασις του γαλανού Aιγαίου εκυμάτο. Kαι εκυμάτο απαλά. Oύτε απότομα σκαμπανεβάσματα, ούτε επικίνδυνες κλίσεις.»\n«Αιγαίον: αφτό το άγνοστον» του Μποστ.\nΕτικέτες για γέλια και για κλάματα..., Πεζολογώντας..., Πρόσωπα με χαρακτήρα...


The Bourne Ultimatum at Wiggler\nPublished by stelabouras in Cinema, Internet, Videos\nΤο The Bourne Ultimatum είναι η τρίτη και (μάλλον) τελευταία ταινία της τριλογίας (μετά τα The Bourne Identity και The Bourne Supremacy) που πρωταγωνιστεί ο Matt Damon, ενσαρκώνοντας τον ρόλο του καταδιωγμένου από την CIA πρώην πράκτορα Jason Bourne και αναμένεται να βγει στις αίθουσες στις 16 Αυγούστου.\nΗ ταινία -κρίνοντας από το trailer- δεν διαφέρει από τις δύο προηγούμενες, τουλάχιστον ως αναφορά τα επίπεδα δράσης, σασπένς και περιπέτειας, παρόλα αυτά υπάρχει κάτι στο δεύτερο trailer που μου τράβηξε την προσοχή. Στο τέλος λοιπόν, οι δημιουργοί παραπέμπουν τον θεατή στην αναζήτηση του Bourne στο διαδίκτυο, δίνοντας την διεύθυνση μιας σελίδας στο Google, και συγκεκριμένα το www.google.com/bourne που κάνει redirect στο www.searchforbourne.com!\nΌμως αυτή δεν είναι η πρώτη φορά που η Google συνεργάζεται με τους παραγωγούς για την προώθηση ταινιών. Παλαιότερες σχετικές κινήσεις ήταν το Da Vinci Code, που απαιτούσε επίλυση puzzles μέσω Google Gadgets και αναζήτηση τοποθεσιών στο Google Maps και το “The Break-Up” που παρακινούσε τους χρήστες να ανεβάσουν ένα αστείο break-up clip στο Google Video. Λογικά κάτι σχετικό θα συμβεί και στην περίπτωση του “The Bourne Ultimatum“. Interesting…\nTags: bourne, bourne-ultimatum, damon, google, matt-damon, search-for-bourne, wiggler\nΗ ταινία βασίζεται σε βιβλίο του Robert Ludlum ωστε θα βγουν τοσες ταινιες οσα ειναι τα βιβλια…\nFebruary 26th, 2008 at 10:26 pm\nEιχα δει και την πρωτη ταινια που οπως και η τριτη μου φανηκε υπεροχη. Αξιζε τα Oscar.http://www.moviesoftheseason.com


ΜΟΝΑΔΑ ΕΦΕΔΡΩΝ ΚΑΤΑΔΡΟΜΩΝ - M.E.K.: Τιμητική άσκηση της Μονάδας Εφέδρων Καταδρομών Μ.Ε.Κ. στον Γ΄' βράχο των Ειδικών Δυνάμεων.\nΤιμητική άσκηση της Μονάδας Εφέδρων Καταδρομών Μ.Ε.Κ. στον Γ΄' βράχο των Ειδικών Δυνάμεων.\nΠραγματοποιήθηκε την Κυριακή τιμητική άσκηση καταρρίχησης της Μονάδας Εφέδρων Καταδρομών Μ.Ε.Κ. στον Γ' βράχο των ειδικών δυνάμεων.\nΟ πρόεδρος της μονάδας παρέδωσε στην Μακαρία επίτιμο μέλος του συλλόγου μας Κα ΜΑΚΑΡΙΑ ΑΝΤΡΗ ΣΤΥΛΙΑΝΟΥ πρώην στρατιωτικός στην Εθνική Φρουρά και ιδρυτικό μέλος στο κίνημα ανεξάρτητων ελεύθερων πολιτών στην Κύπρο,\nτον Λεωνίδα. Η συμβολική αυτή κίνηση αντί πλακέτας έγινε διότι πια πλακέτες έχουν πάρει όλοι αυτοί που πρόδωσαν και παρέδωσαν την εθνική μας κυριαρχία καιν συνεχίζουν να ξεπουλούν κάθε ημέρα ασυνείδητα την Πατρίδα μας.\nΟ Λεωνίδας συμβολίζει την μεγαλοπρέπεια και μεγαλοψυχία του Έλληνα μαχητή και μας δείχνει τον δρόμο ότι όπως προγονοί δεν παρέδωσαν ποτέ τα όπλα και δεν μέτραγαν τον εχθρό στην μάχη, έτσι και εμείς οι νέοι Σπαρτιάτες δεν θα παραδώσουμε τα ιερά και όσια μας ,ούτε την Ελλάδα μικρότερη κατά μία σπιθαμή...\nΌποιος θέλει γη κ ύδωρ ας έρθει να πάρει ένα γρήγορο θάνατο...\nΜεγάλη μας τιμή η ένταξης της στην Μονάδα Εφέδρων Καταδρομών Μ.Ε.Κ.\nΌσο υπάρχουν τέτοιοι αγωνιστές τίποτε δεν είναι χαμένο...\nΜήνυμα Κας ΜΑΚΑΡΙΑΣ ΑΝΤΡΗ ΣΤΥΛΙΑΝΟΥ\nΕιδικές Δυνάμεις! Καταδρομείς! Στο άκουσμα αυτών των λέξεων κάθε Έλληνας από τη Θεσσαλονίκη μέχρι την Κύπρο αισθάνεται ρίγος συγκίνησης. Όλοι γνωρίζουμε την σκληρή εκπαίδευση που τυγχάνουν οι άνδρες αυτοί , για να είναι έτοιμοι ανά πάσα στιγμή να υπερασπιστούν την πατρίδα, την θρησκεία και την οικογένεια.\nΗ σκληρή και επίπονη εκπαίδευσή τους πεισμώνει και τους κάνει να αποκτούν « ηθικόν ακμαιότατο» .Ακόμη και όταν ολοκληρώσουν τη θητεία τους και μετακινηθούν στην εφεδρεία συνεχίζουν να είναι το ίδιο μάχιμοι. Αυτού του είδους εκπαίδευση τους κάνει να αναπτύσσουν και δυνατούς δεσμούς ενότητας μεταξύ τους, γιατί στη μάχη ο ένας στηρίζει τον άλλο και συνεργαζόμενοι γίνονται ο φόβος και ο τρόμο ς του εχθρού.\nΟι καταδρομείς έχουν καταχειροκροτηθεί στις παρελάσεις όσο καμιά άλλη μονάδα για το άρτιο βάδισμα τους και τον συγχρονισμό τους.\nΠάντα τους θαύμαζα!!!\nΈτσι όταν ενημερώθηκα για την Μ.Ε.Κ.( Μονάδα Εφέδρων Καταδρομών της Ελλάδος) και τη δυνατότητα να γίνω μέλος δεν έχασα την ευκαιρία. Τους γνώρισα από κοντά και αυτά που άκουσα γι’ αυτούς ήταν λίγα μπροστά στο μεγαλείο της ψυχής τους. Η Μ.Ε.Κ. παρόλο που οι σημερινές συνθήκες είναι δύσκολες δεν τα βάζει κάτω και συνεχίζει κανονικά την εκπαίδευση των μελών της .\nΠειθαρχία, τάξη, επαγγελματισμός, ομοψυχία, αγάπη για την πατρίδα, ετοιμότητα, σεβασμός , πίστη στο θεό, όλα αυτά είναι λίγα για να τους περιγράψουν.\nΤην Κυριακή το Πρωί στις 7 φεβρουαρίου πήγαμε μαζί για καταρρί χηση από τον Γ΄Βράχο των Ειδικών Δυνάμεων. Χάρη στον επαγγελματισμό του Διοικητή τους , την συνεργασία αλλά και την πειθαρχία όλων τα καταφέραμε άψογα. Όταν κατεβήκαμε και από τον δρόμο έβλεπα τον βράχο δεν πίστευα ότι πριν από λίγα λεπτά ήμασταν στην κορυφή του και τον κατεβήκαμε με τα σχοινιά.\nΝιώθω την ανάγκη να ευχαριστήσω όλη την ομάδα για την αποδοχή και την αγάπη που μου έδειξαν. Είμαι σίγουρη ότι έχω να μάθω από την ομάδα ακόμη περισσότερα.\nΑισθάνομαι περήφανη που είμαι πλέον μέλος της Μ.Ε.Κ.\nΑναρτήθηκε από Έλλην Καταδρομεάς στις 2:24 μ.μ.


Wicked hardware ηλεκτρονικό κατάστημα στο Xtremeinn\nΑστικά αθλήματα (14)\nΌλα ( Wicked Hardware )\nΣχετικά με Wicked Hardware\nWicked hardware - Βεβαιωθείτε ότι έχετε ελέγξει την καλύτερη επιλογή του εξοπλισμού Γυαλιά Wicked hardware. Δεν θα μπορούσε να είναι πιο εύκολο να περιηγηθείτε και να αγοράσετε σε απευθείας σύνδεση και τι περισσότερo απο τα είδη που έχετε επιλέξει, να παραδοθούν απευθείας στην πόρτα σας. Τα περισσότερα από τα προϊόντα μας αποστέλλονται εντός 24 ωρών από την παραγγελία. Ως εξουσιοδοτημένος αντιπρόσωπος της Γυαλιά Wicked hardware, έχουμε εκτεταμένη γνώση και τη διορατικότητα για τα προϊόντα μας, και μπορούμε να σας παρέχουμε την απαραίτητη εκπαίδευση για τη χρήση των προϊόντων μας. Θα πάρετε την καλύτερη δυνατή εξυπηρέτηση, όταν το χρειάζεστε. Πιστεύουμε ότι ένα μεγάλο μέρος αυτής της ικανοποίησης προέρχεται από τη γνώση ότι όταν κάνετε μια αγορά, οι πληροφορίες σας παραμένουν απολύτως εμπιστευτικές και ασφαλής. Αγοράστε σε πολύ ανταγωνιστική τιμή τον ακραία_αθλήματα εξοπλισμό σας xtremeinn. Γρήγορη αποστολή και ασφαλή πληρωμή xtremeinn. Θέλουμε να είστε 100% ικανοποιημένοι με την αγορά σας. Αν αυτό δεν ήταν αρκετό, μπορείτε να στείλετε τυχόν ανεπιθύμητες αγορές πίσω σε εμάς, εντός 30 ημερών. Εάν έχετε οποιεσδήποτε ερωτήσεις ή απορίες μην διστάσετε να επικοινωνήσετε με την φιλική ομάδας εξυπηρέτησης πελατών μας, οι οποίοι θα είναι πάρα πολύ ευτυχείς να βοηθήσουνε!